Foto: Grad Kragujevac / Ustupljene fotografije\nReč je o projektu u okviru Programa podrške lokalnim samoupravama u Srbiji na putu pridruživanja EU, unapređenju kvaliteta usluga, dijaloga zaiteresovanih strana i lokalne administracije koji se realizuje uz podršku SKGO, Vlade Švedske, IKT klastera Centralne Srbije i MIND Parka kao jedinstvenog industrijskog kompleksa u srcu Šumadije.\n- Sanjamo velike snove i želimo da Grad Kragujevac, koji je oduvek bio poznat kao grad automobilske industrije, sada postane poznat kao grad u kome se razvija železnička industrija, a IT daju svoj dodatni benefit. Pored velikih imena Fiata i Simensa, u Kragujevac uskoro dolazi i Škoda i to nisu jedine kompanije koje posluju u Kragujevcu ali su svakako naprepoznatljivije. Grad Kragujevac je ozbiljan privredni ambijent, čak i u ovakvim vremenima može da pruži dobre uslove mladim ljudima i kompanijama koje žele da posluju kod nas - kazao je Dašić.\nPotpisan sporazum o saradnji na sprovođenju projekta “Znanjem do posla” na teritoriji Grada Kragujevca\nMetalski sektor već prepoznaje potencijale grada ali mi želimo da školovani mladi Kragujevčani ali i oni koji se još uvek školuju, unose svoje kreativne kapacitete u razvoj svog biznisa ali i svog grada, dodao je Dašić i istakao da je brendiranje grada koji spaja automobilsku, železničku industriju u isto vreme i IKT, dugotrajan proces. U bilo kom delu sveta, asocijacija za Kragujevac biće kvalitetan poslovni ekostistem, dobro mesto za život i rad. Predstavnici IKT klastera su oni koji ovaj grad mogu da predstave celom svetu na jedan drugačiji način, rekao je gradonačelnik Dašić i zahvalio partnerima SKGO i Vladi Švedske kao i privrednicima i stručnjacima iz oblasti informacionih tehnologija bez čijih veština i znanja je nemoguće pratiti svetske trendove i postati grad budućnosti kojim će se svako ponositi. Cilj procesa brendiranja je održiva budućnost grada Kragujevca kroz stvaranje povoljnije klime za poslovanje. MIND Park nudi mnoge benefite u poslovnom razvoju s obzirom na lokaciju, sinergiju u poslovanju, školovani, stručno osposobljeni kadar kao i kompletnu biznis podršku svojim partnerima iz železničke, aero i haj-tek industrije. Odavde možemo da opslužujemo tržište celog sveta, rekao je Bratislav Milanović, vlasnik i osnivač MIND Grupe i istakao da je zajedničko usmeravanje snaga pravi put za zajednički razvoj.\n- Potpisivanjem Sporazuma pre više od dve godine sa Vladom Švedske, Kragujevac je pokazao ozbiljnost u nameri i isticanju svojih novih mogućnosti za brendiranje i da od sopstvenog promišljanja napravi da bude prepoznatljiv, u ovom slučaju privrednicima celog sveta da na mapi prepoznaju Kragujevac, njegove težnje, mogućnosti i napore za sve što je do sada uradio - rekao je Đorđe Staničić, generalni sekretar SKGO.\nKragujevac je dao veliki doprinos ukupnoj slici srpske lokalne samouprave u očima, pre svega Evrope i kako treba da izgleda i sve to uz podršku Regionalne privredne komore Šumadijskog i Pomoravskog upravnog okruga i IKT klastera.\n- Poslednjih šest godina bavimo se međusektorskom saradnjom podstičući saradnju između IT i tradicionalnih sektora a u Kragujevcu su to automobilski i metalski sektor, kazao je Branimir Dženopoljac, direktor IKT klastera Centralne Srbije. Posle međusektorske konferencije Digit 2019, Kragujevac je otpočeo sa projektom brendiranja i sada, na njegovom završetku počinjemo novi projekat – intenzivnije saradnje svih aktera lokalnog ekosistema, predstavnika IT metalskog sektora, lokalne samouprave, akademskog i neprofitnog sektora. Novi početak se upravo događa ovde u Mind industrijskom parku koji predstavlja sponu između svih aktera i glavni je pokretački motor budućeg razvoja Kragujevca, regiona Centralne Srbije i Republike Srbije u celini - poručio je Dženopoljac.\nU okviru završne konferencije održana je panel diskusija na temu Mogućnosti za saradnju između kompanija IKT i metalskog sektora. Pored direktora IKT klastera Dženopoljca, panelisti su bili Radomir Erić , član Gradskog veća za privredu, Darko Đorić, izvršni direktor MIND Grupe, Predrag Lučić, direktor Reginalne privredne komore i Isidora Beraha, naučni saradnik na Institutu ekonomskih nauka u Beogradu.\nBrendiranje grada Kragujevca\nSrbin u panici tražio zaštitu policije u Beču: Turčin hteo da ga bije bejzbol palicom zbog kovid potvrde?\nBranimir je zacrtao sebi GODINU SMRTI: Unapred predodredio kada će otići na onaj svet i to napisao na spomen ploči (FOTO)\n(VIDEO) Jedno selo na jugu Srbije VRVI OD MLADIH LJUDI, a razlog je potpuno NETIPIČAN ZA SRBIJU\nOn je mlad, ima stalno radno mesto u fabrici preko puta svoje kuće, u slobodno vreme igra u lokalnom fudbalskom klubu na poziciji veziste i svira pank rok u jednom od tri takva benda u jednom selu na jugu Srbije. Ima devojku i pred ženidbom je. Ne, ovo nije san, kakav sanja većina mladih u Srbiji, nego java. Naš junak na početku ove priče iz sela Ladovica kod Vlasotinca je Aleksandar Mitić (26).\nPRVI SNEG POKIDAO ŽICE U užičkom kraju bez struje oko 4.000 DOMAĆINSTAVA\nPrvi sneg napravio je probleme sa snabdevanjem električnom energijom u užičkom kraju gde trenutno struju nema oko 4.000 domaćinstava.\nOZBILJNE OPTUŽBE Univerzitet u Nišu POSTAO MEKA za masovno nostrifikovanje diploma Albanaca\nNa Niškom univerzitetu od 2012. do 2016. godine nostrifikovano je najmanje 200 diploma Albanaca stečenih na fakultetima u Albaniji, Makedoniji i na Kosovu i Metohiji, i to bez odgovarajućih provera njihove verodostojnosti.\nSTIGAO SNEG U SRBIJU! Evo gde su pale prve pahulje (VIDEO)\nNedeljama unazad slušamo najave kako će nas prvi sneg iznenaditi krajem novembra, a to se danas i dogodilo.\nLAKŠE DO CVIJIĆEVOG VRHA Ova novina na Rudniku oduševiće sve planinare i turiste\nPlaninarske i pešačke ture koje iz varošice Rudnik vode do vrha planine sveže su markirane i obeležene, što će planinarima, posetiocima i sve većem broju turista koji pohode Rudnik omogućiti lakše snalaženje i bolju orijentaciju u prirodi.\nREŠEN PROBLEM Beloglavim supovima pretilo je izumiranje na Jadovniku, ali je ipak pronađen način kako da prežive\nUdruženje "Jadovnik – netaknuta oaza", na pragu je da trajno reši status hranilišta beloglavih supova. Tri klanice i većina poljoprivrednih proizvođača odlučili su da životinjski otpad odvozi na Jadovnik. Kroz projekat "Sačuvajmo beloglave supove", znatno je povećan broj ovih ptica, kojima je pretilo izumiranje.\nJKP „Naisus“ iz Niša počeo je da šalje dužnicima opomene pred utuženje, a na listi onih koji bi se mogli sresti oči u oči sa izvršiteljima ukoliko ne izmire obaveze našle su se i Nišlije koji Vodovodu duguju svega - 10 dinara!\nLupa u bubnjeve da se sve trese\nKRALJEVO - Legendarni bubnjar Dragoljub Đuričić i njegov ništa manje proslavljeni kolega Srđan Dulkić Džoni iz grupe „Leb i sol” možda prvi put u karijeri sa pozornice su se prvo naklonili muzičaru sa kojim su svirali, a potom publici, posle sjajnog koncerta na promenadi u Vrnjačkoj Banji.\nPrivedeni šef FS Belorusije i njegova supruga zbog KRŠENJA KOVID MERA


Jaguar i Land Rover jačaju svoju poziciju na tržištu - News - Turistički svet\nJaguar i Land Rover jačaju svoju poziciju na tržištu\nSa globalnim oporavkom Jaguar i Land Rover brenda, interesovanje za automobile renomiranog britanskog proizvođača Januar Land Rover grupacije raste i u Srbiji. Način na koji je grupacija odgovorila na izazove pada prodaje je pre svega razvoj modela ubedljivog dizajna i voznih karakteristika, kako kaže izvršni direktor JLR grupe, Raph Speth. Poslednje dve godine model Jaguar F Pace osvojio je nagradu svetskog automobila godine, Range Rover Velar je osvojio nagradu za najbolji dizajn u svetu, a električni Jaguar I-Pace osvojio je nagradu za automobil godine u Nemačkoj, što je ogroman uspeh.\nKompanija British Motors je ekskluzivni prodajno-servisni centar za Jaguar i Land Rover vozila za tržišta Srbije i Crne Gore, urađen po najvišim propisanim standardima JLR grupacije i najmoderniji centar ovog tipa u istočnoj Evropi.\nKompanija je osnovana pre nešto više od 2 godine, kao deo grupacije koja uspešno posluje već 18 godina na našem tržištu, i nakon samo godinu dana osvojila nagradu “JLR Retailer of the year” za najušpesniju kompaniju u regionu.\nU prodajnim salonim zainteresovani mogu da testiraju i kupe vozila iz aktuelnog Jaguar i Land Rover programa, zamene vozilo po principu staro za novo, kao i da izvrše registraciju svog vozila.\nBritsih Motors salon takođe nudi mogućnost da u prijatnom ambijentu, uz novine i kafu klijenti sačekaju svoj automobil sa servisa.\nU toku su dve jesenje akcije za dva najprodavanija modela iz Range Rover game - Range Rover Evoque po ceni od 38.990 evra, kao i Range Rover Sport od 75.990 evra.\nSvi zainteresovani mogu da dođu na test vožnju, koja je neophodna kod odluke o kupovini novog automobila, a svoju posvećenost što boljim odnosima sa klijentima kompanija neguje i kroz pogodnosti pri kupovini dodatne opreme i kroz čitav period održavanja vozila.\nPosetite British Motors salon na Zrenjaninskom putu 11 ili saznajte više na zvaničnom sajtu.


IZVANREDAN UČINAK SRBINA U MIZANU Miloš Pavlović sa Raulom Guzmanom na PODIJUMU i u drugoj trci – online-news.rs\nHome > Automobili > IZVANREDAN UČINAK SRBINA U MIZANU Miloš Pavlović sa Raulom Guzmanom na PODIJUMU i u drugoj trci\nod robertnbg - 9 августа, 2020 026\nPlan je ispunjen – Miloš Pavlović/Raul Guzman nalazi se u vođstvu u šampionatu posle prve dve trke Lamborghini Super Trofeo takmičenja, koje su održane na stazi u Mizanu!\nPosle pobede prvog dana (u subotu), u trci pod reflektorima u kojoj je briljirao srpski automobilista Miloš Pavlović, naš as je u tandemu sa Meksikancem Raulom Guzmanom bio odličan i na nedeljnoj trci koja je vožena popodne, po veoma viskoj temperaturi.\nFoto: Speedy / Ustupljene fotografije\nPavlović i Guzman\nZnajući da njihov automobil nije podešen za tako teške uslove, ekipa Target rejsinga odlučila se za trku bez rizika, pokušavajući da iz nje, sa 6. startne pozicije, izvuče najbolji mogući plasman – on se, na kraju, ogledao u trećoj poziciji u trci i bodovima za 2. mesto u PRO klasi! Pavlović je započeo trku, nadoknadio jedno mesto tokom svog „stinta“, a potom je mladi Guzman, posle još jednog odličnog pit-stopa ekipe, čuvao tempo i iskoristio greške rivala koji su im omogućili konačan, odličan, plasman u trci 2.\n– Veoma sam zadovoljan što se vraćam kući sa prvim mestom u šampionatu! Uspeli smo da pobedimo na trci u subotu, što je jedna od najdramatičnijih trka koju sam imao u karijeri! Ponosan sam na sam ishod trke i kako smo uspeli da dođemo do pobede, s obzirom da smo startovali sa 6. pozicije. Trku u nedelju završili smo treći, pa mogu da kažem da su dva podijuma odličan rezultat. Sad imamo “materijala”, podatke o automobilu, sa kojima možemo da radimo i krenemo da poboljšavamo stvari. Sledeća trka je na Nirburgringu početkom septembra, tako da imamo vremena da popravimo neke stvari i da se spremimo još bolje, kako bismo nastavili uspešan pohod ka ovogodišnjoj tituli. Veliko hvala “Target rejsingu” na poverenju i, kao i uvek, daću sve od sebe da ostvarim što bolje rezultate, rekao je Pavlović.\nPosle trkačkog vikenda u Mizanu, Pavlović i Guzman su u vođstvu na tabeli sa po 27 bodova, pa sad prilično motivisani mogu da se pripremaju za sledeći nastup – na trkama u Nirburgringu, u Nemačkoj, 5. i 6. septembra.\nKljučne reči drugoj Guzmanom izvanredan MILOŠ Mizanu Pavlović podijumu Raulom SRBINA TRCI učinak\n7 јула, 2020 028\n2 јуна, 2020 035\n20 септембра, 2020 022\n20 септембра, 2020 020\n20 септембра, 2020 031\n20 септембра, 2020 019\n20 септембра, 2020 017


ZAHAROVA OBJASNILA: Poslednja osoba kojoj Krim nešto duguje je Majk Pompeo\n05-08-2019 09:49 Izdvojeno Svet Planeta\nAmerički državni sekretar Majk Pompeo ne poštuje rezultate demokratske volje krimskog naroda, izjavila je portparol Ministarstva spoljnih poslova Rusije Marija Zaharova, komentarišući Pompeove reči da Krim „treba da se vrati u sastav Ukrajine“.\nZaharova (Foto: RIA)\n„Poslednja osoba kojoj Krim nešto duguje je Majk Pompeo, koji ne poštuje rezultate demokratske volje krimskog naroda“, napisala je Zaharova na svojoj stranici na Fejsbuku.\nRanije je Pompeo tokom razgovora u nevladinoj organizaciji „Ekonomski klub iz Vašingtona“ izjavio da bi Krim „trebalo da se vrati u sastav Ukrajine“. Pompeo je takođe dodao da Stejt department sarađuje sa novim vlastima Ukrajine.\nKrim je postao deo Rusije u martu 2014. nakon referenduma održanog posle državnog prevrata u Kijevu. Za ujedinjenje sa Rusijom glasalo je 96,77 odsto birača Republike Krim i 95,6 odsto stanovnika Sevastopolja. Ukrajina i dalje smatra Krim svojom "privremeno okupiranom teritorijom". Prema rečima predsednika Vladimira Putina, pitanje Krima je zatvoreno.\nBoris DŽonson bio član ozloglašenog tajnog društva. Više o tome čitajte OVDE.\nKIJEVSKE SNAGE ŽESTOKO UDARILE NA DONBAS: DNR Ima gubitke (VIDEO)\nKINESKI EKSPERTI: Peking ne želi da ratuje protiv Vašingtona, ali ako bude moralo, razbićemo ih\nMERKELOVA ODUVALA TRAMPA: Berlin odbacio zahtev Bele kuće da učestvuje u američkim vojnim operacijama


RTS :: Srbija na 12. poziciji Uefa liste nacionalnih koeficijenata\nFudbal Srbija na 12. poziciji Uefa liste nacionalnih koeficijenata\npetak, 01. okt 2021, 11:10 -> 11:38\nSrbija na 12. poziciji Uefa liste nacionalnih koeficijenata\nPosle novih pobeda Crvene zvezde i Partizana u evropskim takmičenjima Srbija se učvrstila na 12. mestu Uefa liste nacionalnih koeficijenata. Ukoliko sačuvamo tu poziciju, u narednoj sezoni uz dva predstavnika u kvalifikacijama za Ligu šampiona, treći predstavnik Srbije bi igrao u plej ofu za Ligu Evrope, dok bi se još dva kluba nadmetala u kvalifikacijama za Ligu konferencija.\nNakon trijumfa Zvezde na gostovanju protiv Ludogoreca u Ligi Evrope sa 1:0 i Partizana protiv Flore u Ligi konferencija sa 2:0, koeficijent Srbije na listi Evropske fudbalske unije je 28.875.\n"Večiti rivali" trenutno beleže bolje rezultate od belgijskih klubova, koji su trenutno na 13. poziciji, dok se Srbija približila 11. mestu na kome se nalazi Ukrajina, čiji klubovi Šahtjor, Dinamo iz Kijeva i Zorja uglavnom upisuju poraze u evrokupovima.\nIpak, najrealnije je da Srbija sačuva 12. poziciju, koja bi u sezoni 2023/2024 donela dva predstavnika u kvalifikacijama za Ligu šampiona, treći predstavnik Srbije bi igrao u plej ofu za Ligu Evrope, dok bi se još dva kluba nadmetala u kvalifikacijama za Ligu konferencija.


Obuka za osobe sa smetnjama u razvoju | Ritam Vremena\nObuka za osobe sa smetnjama u razvoju\n8. maja 2018. Redakcija\t0 Comments\nHumanitarna organizacija Dečje srce i Srednja zanatska škola u Beogradu u okviru projekta „Mi radimo budućnost gradimo“ organizuju obuku za pomoćnike kuvara, cvećare i knjigovesce koje omogućava radno anagažovanje osoba sa smetnjama u razvoju.\nObuke se realizuju u okviru projekta koji je podržala Evropska unija u saradnji sa Vladom republike Srbije. Aktivnosti projekta realizovaće se u naredne dve godine i podrazumevaju procenu radnih sposobnosti osoba sa smetnjama u razvoju, prilagođavanje zanatskog programa i četvoromesečnu praktičnu obuku 60 polaznika za navedena tri zanata. Pored zanatske i stručne obuke, sprovedi se i obuka socijalnih veština za osobe sa smetnjama u razvoju.\nJedan od odgovora projekta Mi radimo, budućnost gradimo na problem nedovoljne uključenosti marginalizovanih socijalnih grupa na tržište rada jeste razvoj socijalnog preduzeća. Kreiranjem novih radnih mesta za osobe koje nisu konkurentne na tržištu rada doprinosi se poboljšanju privrede lokalnih zajednica. Socijalna preduzeća nisu tržišno konkurentna poslovnom sektoru, a mogu da obezbede određene usluge ugroženim društvenim grupama, koje poslovni sektor nema. Na taj način modeli socijalnog preduzetništva ne predstavljaju opasnost po poslovni sektor, već komplementarno sa njim funkcionišu, tako što ga dopunjuju. U toku je prilagođavanje prostora na beogradskoj opštini Vračar, u kome će polaznici kurseva – radnog osposobljavanja biti radno angažovani.\nKako bi se zajednica upoznala sa uključivanjem osoba sa smetnjama u razvoju u rad u okviru socijalnih preduzeća i njihovim uključivanjem u život društvene zajednice, sprovodi se i niz gradskih i uličnih manifestacija. Polaznici obuke za knjigovesce su na Dan zaljubljenih sugrađanima su delili čestitke u čijoj su izradi učestvovali, a povodom 8. marta polaznici obuke za pomoćnike cvećara sugrađankama su delili cveće.\nOd velikog je značaja i motivacija i pružanje podrške roditeljima osoba u procesu radnog osposobljavanja i osamostaljivanja. Problemi i brige porodica koje imaju člana sa smetnjama u razvoju nemerljive su sa bilo kojom teškoćom koju porodice sa svim zdravim članovima prevazilaze. Najveća briga roditelja čije dete ima smetnje u razvoju je pitanje kako će kada odrastu, a kada roditelji više ne budu među živima, uspeti da sastave kraj sa krajem i dostojanstveno prožive svoj životni vek.\nU neka, ne tako davna vremena, kada se život većinom odvijao po manjim mestma u kojima su se susedi međusobno poznavali zajednica je preuzimala brigu o svojim ranjivim članovima. Oni su pomagali u poslovima u polju ili oko stoke, sakupljali jesenje plodove ili mesili hleb. Danas, kada savremeno društvo nameće brzi radni i životni ritam, nedostaju adekvatni načini podrške osobama sa smetnjama u razvoju. Ovo je jedan od programa koji se u našoj zemlji sprovodi sa ciljem poboljšanja kvaliteta života osoba sa smetnjama u razvoju i njihovih porodica, ali i sa ciljem pružanja veće podrške od strane šire društvene zajednice.\nMedijskim promocijama, okruglim stolovima i javnim manifestacijama Humanitarna organizacija Dečje srce upućuje poziv široj društvenoj zajednici na zajedničko delovanje u prihvatanju i podršci jednog od najranjivijih delova naše populacije.\n← Najpoznatiji tvorac teorija zavera na svetu\nPentagonovi spisi o „NLO“: Beo, gladak, bez krila-VIDEO →


Đorđević: Od 1. januara potpuna kontrola budžeta socijalnih ustanova\n► Đorđević: Od 1. januara potpuna kontrola budžeta socijalnih ustanova\nMinistar rada, zapošljavanja, boračkih i socijalnih pitanja Zoran Đorđević izjavio je danas da je krajnji očekivani efekat uvođenja veće finansijske kontrole nad ustanovama socijalne zaštite "više novca u budžetu i pravičnija raspodela sredstava".\nOn je za RTS povodom početka potpune kontrole budžeta tih ustanova najavljenog za 1. januar, ocenio da je cilj uvođenja takvih mera finansijska konsolidacija.\n"Ministarstvo želi da novac upotrebi na pravi način, što znači da će ustanove morati da imaju plan za narednu godinu i budžet (raspoređen) tačno po mesecima", rekao je Đorđević i dodao da se i dalje organizuju grupne obuke za ovakav način rada.\nPo njegovoj oceni, sistem socijalne zaštite je tehnički pripremljen za indirektnu budžetsku kontrolu, osim kako je dodao, "par ustanova koje to nisu shvatile ozbiljno".\nĐorđević je izjavio da ga trenutno jedino brine da li će ustanove moći da isplaniraju pravilno svoje budžete, ali da će imati pomoć nadležnog ministarstva koje će ceo proces nadgledati.\nOn je izjavio i da socijalne ustanove koje imaju sopstvene izvore prihoda, poput staračkih domova, sredstva koja sama prikupe neće vraćati u budžet, već da će moći da ih koriste i narednim godinama.


Posao za više od 1.000 ljudi: 'Novi pogon kanadske kompanije najbolja referenca za Srbiju'\nIzvor: B92, 03.Jun.2020, 15:31\nBeograd -- Premijerka Ana Brnabić obišla je danas novi pogon u Aleksincu kanadske kompanije ''Magna'', koja proizvodi presvlake za auto-sedišta za poznate automobile.\nBrnabićeva, koja je danas obišla pogon u Aleksincu koji je otvoren početkom maja i u kojem će biti zaposleno više od 1.000 radnika, izrazila je zadovoljstvo zato što je "Magna" odlučila >> Pročitaj celu vest na sajtu B92 << da posle šest godina poslovanja u Srbiji proširi postojeću proizvodnju u Odžacima i pokrene novo postrojenje.\n''To je najbolja moguća referenca za nas, da promovišemo Srbiju i partnerima Magne kao odličnu lokaciju i destinaciju za investiranje'', rekla je premijerka.\nOna je kazala da je u prvoj fazi otvaranja pogona u Aleksincu preuređena hala na ''braunfild lokaciji'' i da je tokom marta i aprila zaposleno prvih 100 radnika koji su prošli obuku u Odžacima.\nDodala je da je u drugoj fazi planirana izgradnja potpuno nove hale i da je reč o grinfild investiciji, posle čega bi pogon u Aleksincu trebalo da ima više od 1.000 zaposlenih, a sa farikom u Odžacima ''Magna'' će u Srbiji zapošljavati oko 3.000 radnika.\n''Ovo je posebno važno ne samo za Aleksinac, već za ovaj deo Srbije. Više od 1.000 zaposlenih je značajan broj, to će pomoći da ljudi ostanu ovde da žive, rade i stvaraju porodice i da na taj način podignemo čitav ovaj kraj'', istakla je Brnabićeva.\nOna je navela da u prvom kvartalu ove godine, koji uključuje i mesec mart u kojem su se Srbija i cele Evropa suočavale sa krizom izazvanom koronavirusom, ukupan priliv direktnih stranih investicija iznosi 822 miliona evra, što je, kako je dodala, za 3,7 odsto više nego u istom periodu 2019. godine.\n''To je veliki razlog za optimizam za sve nas'', ocenila je Brnabićeva, uz podsećanje da je u prošloj godini zabeležen istorijski rezultat po direktnim stranim investicijama u Srbiji kojih je, kako je navela, bilo više od 3,6 milijardi evra.\nPoručila je da će Vlada Srbije nastaviti da se bori i istakla da je osnovni prioritet u ovom trenutku da se izbori sa ekonomskim posledicama krize izazvane epidemijom koronavirusa.\nRadio Televizija Vojvodine: Novi pogon Magne najbolja referenca za promociju Srbije\nBlic: NOVI POGON KANADSKE KOMPANIJE U ALEKSINCU Brnabić: Posao za još 1.000 ljudi\nJuznaSrbija.info: Kanadska Magna otvorila pogon u Aleksincu, posao za 1000 ljudi


Ulični basket danas se vraća u Banjaluku - mojKontakt portal - Radio Televizija Kontakt\nBANJA LUKA KOŠARKA SPORT VIJESTI\nUlični basket danas se vraća u Banjaluku, a na platou ispred Narodnog pozorišta Republike Srpske u sjajnoj košarci uz huk sa tribina moći će se uživati do kraja vikenda.\nOrganizatori ovogodišnjeg Banjalučkog turnira 3×3 pohvalili su se da se za Seniorski turnir prijavilo 16 ekipa iz svih krajeva Republike Srpske i BiH, ali i Srbije, Crne Gore i Hrvatske, pa s pravom očekuju vrhunski basket.\nDirektor turnira Miroslav Dojčinović napominje da zbog prošlogodišnje pauze uzrokovane koronom svi željno iščekuju dane sporta i druženja koje će, kao jedan od glavnih sponzora, podržati i kompanija Prointer ITSS, koja posluje u sastavu Infinity International Group.\n– Od srca se zahvaljujemo na toj podršci, jer je banjalučko takmičenje u basketu brend koji traje već 23 godine. O njegovom značaju svjedoči i veliki broj prijava preko FIBA 3×3 sajta, tako da već imamo optimalan broj ekipa – kaže Dojčinović.\nKao društveno odgovorna kompanija, od prvog dana smo dio svih važnih manifestacija, ne samo u oblasti sporta. Ove godine nam je posebno zadovoljstvo što možemo da pomognemo organizatorima tradicionalnog, banjalučkog turnira, svjesni da smo se svi uželjeli i sporta i publike i sjajne atmosfere koja sve to prati – kaže Gordana Kovačević, direktorka Prointera.\nOsim Seniorskog turnira, koji se boduje i igra u nedjelju, 4. jula, za sjajnu atmosferu, dan ranije, pobrinuće se i rekorderi, novi i višestruki šampioni Regionalne lige, kao i Lige i Kupa BiH košarke u kolicima, najavljuju organizatori.\n– To je, naravno, KKI Vrbas Banjaluka, od jeseni učesnik najkvalitetnijeg razreda ovog sporta – Evrolige. Ovaj klub je apsolutni brend, najuspješniji u regiji u ekipnim sportovima, iako je u pitanju invalidni sport, i zato u subotu očekujemo da ih Banjalučani pozdrave u što većem broju – kaže Miroslav Dojčinović.\nZa danas je zakazano druženje i zabava s djecom sa Daunovim sindromom i djecom iz doma „Rada Vranješević“.


Zbogom, Veso: Sahranjen Veselin Simonović | Društvo i ekonomija | Direktno\n11. 05. 2022. 15:05 3\nZbogom, Veso: Sahranjen Veselin Simonović\nGlavni i odgovorni urednik portala Nova.rs Veselin Simonović sahranjen je danas u Aleji zaslužnih građana na Novom groblju u Beogradu.\nNakon opela u kapeli na Novom groblju, formirana je kolona koja se uputila ka grobnom mestu, gde je Veselin Simonović sahranjen.\nNovinar Milenko Vasović je uputio poslednje reči na sahrani Simonovića.\nJutros je u Dorćol Placu održana komemoracija.\nNa sahranu Vese Simonovića na Novom groblju došli su političar Vuk Drašković, lider SDS-a i bivši predsednik Srbije Boris Tadić, kandidat za predsednika Srbije Zdravko Ponoš. Tu je i advokat Božo Prelević iz Skupštine slobodne Srbije.\nPrisutni su i proslavljeni fudbaler Dragan Džajić, doktor Dejan Žujović, presednik Stranke slobode i pravde Dragan Đilas, doktor Đorđe Bajec glavni i odgovorni urednik portala Direktno.rs Igor Velimirović, glavni i odgovorni lista Danas Dragoljub Draža Petrović, profesor Ivan Vujačić, Igor Božić sa N1 televizije, reditelj Darko Bajić, direktor Kolor pres grupe Robert Čoban i lider SPS Ivica Dačić, kao i Simonovićeve id drugih redakcija.\nPodsetimo, Veselin Simonović preminuo je u nedelju u 63. godini. Poznat po najvišim profesionalnim standardima i beskompromisnom stavu, Veselin Simonović je nekoliko decenija jedno od najznačajnijih imena u srpskom i jugoslovenskom novinarstvu.\nDopisnik iz Ljubljane tokom ratnih godina, jedan od urednika u "Borbe". U Blicu je gotovo od osnivanja, od proleća 1997. Prethodno, obavljao je posao urednika u nedeljniku "Vreme".\nU "Blic" je, kako je sam govorio, otišao na poziv Manojla Manja Vukotića, zato što su te novine "bile drske, opozicione i jasno profilisane protiv Miloševića". Sa "Blicom" je prošao i kroz turbulentne 90-te i tranzicione 2000-te: glavni urednik postao je 1998. godine. Od "Blica" je napravio najtiražnije novine u Srbiji, a portal blic.rs je u vreme dok je on bio glavni urednik postao najposećeniji portal u Srbiji i regionu. Vodio je novine i u vreme bombardovanja 1999.\nSahrana Aleja zaslužnih građana Veselin Simonović


Švajcarski magazin „Veltvohe“: Srbi od heroja istorije do heroja svakodnevnice - MediaSfera\nŠvajcarski magazin „Veltvohe“, u najnovijem broju, predstavio je Srbe kao herojski narod, koji se žrtvovao za Evropu, navodeći da gotovo nijedna druga evropska nacija u protekle tri decenije nije tako brutalno kritikovana u zapadnoj Evropi, kao što je Srbija.\nU tekstu pod naslovom „Srbi narod heroja“, ovaj nedjeljnik podseća da „Evropa na spremnosti Srba na podnošenje žrtava ima mnogo toga da zahvali“.\nMeđutim, podseća list, mnogi Švajcarci su to videli drugačijim očima, pa se nabrajaju primjeri – bolničarke Luize Probst, koja je tri meseca u Beogradu negovala ranjenike, a Srbe opisala kao narod koji se borio za slobodu, predusretljiv i veoma ljubazan, i profesora kriminalistike u Lozani Arčibalda Rajsa koji je na početku Prvog svetskog rata izveštavao je o neopisivim ratnim zločinima austro-ugarskih trupa nad Srbima.\nList ukazuje i da Srbi vekovima žive u ratnom okruženju, na prekretnici između zapada i istoka, pa se čak vraća na Boj na Kosovu, 1389.godine, i podseća na žaljenje istoričara Hajnriha Gelcera zbog tadašnjeg gubitka Srba, koje je okarakterisao kao „divan narod, najplemenitijim od svih Slovena“.\n-Podržavajući Austrijance, Ruse i druge u borbi protiv Turka, Srbi su se iz sopstvene snage oslobodili, uz višestruku pobede nad Turcima – podseća list.\nPišući o ratovima tokom kraja 20. veka na prostoru bivše Jugoslavije, „Veltvohe“ navodi da su sve strane počinile zločine, i da je etničko nasilje posledica dugogodišnjih sporova, progona i zločina na tim prostorima.\n„Nisu manje moderni i otvoreni od drugih, a mitovi o herojskoj prošlosti su u njihovim životima važni kao što su to i mitovi iz prošlosti za Švajcarce. Odavno su Srbi od heroja istorije postali heroji svakodnevnice“, kaže se u tekstu, navodi Tanjug.\nPosebnu pažnju „Veltvohe“ je poklonio Nikoli Tesli, za kojeg navodi da ne čudi što danas najveći broj automobila na električni pogon nosi njegovo ime.\n„Možda je, ispred tenisera Novaka Đokovića, Tesla najveći sin moderne Srbije“, podvlači „Veltvohe“.\nTagovimagazin Veltvohe narod heroja Nikola Tesla Novak Đoković Srbi


Dan online - Drustvo: Zbog Milovih izjava nemam posao - 2018-11-10\nDrustvo BIVŠA MENADŽERKA HOTELA „RAMADA” PATRICIJA POBRIĆ SVJEDOČILA U POSTUPKU PROTIV PREDSJEDNIKA DPS-A Zbog Milovih izjava nemam posao\nBivša menadžerka u hotelu „Ramada” Patricija Pobrić kazala je da je bez zaposlenja otkako je predsjednik DPS-a Milo Đukanović, dok je bio premijer, izjavio da je iznijela privatne informacije o poslovanju firme, što je rezultiralo otkrivanjem korupcije u aferi „Ramada”. Pobrićeva je nakon toga otpuštena iz hotela „Ramada”, a Đukanović je tada izjavio da bi „to uradio svaki poslodavac na svijetu”.\nPobrićeva je u nastavku postupka po njenoj tužbi protiv Đukanovića kazala da bi isto postupila da je bilo koja politička partija koja je organizovala skupove u hotelu „Ramada” počinila krivično djelo, te da u trenutku kada je te podatke dostavila nije znala ko su Socijaldemokrate.\nPobrićeva je tužila Đukanovića zbog njegovih javnih istupa, u vrijeme kada je bio premijer, u odnosu na njenu ulogu u otkrivanju afere „Ramada”. Tužbom tvrdi da je Đukanović svojim izjavama izazvao kod nje duševne patnje i nanio štetu njenom dostojanstvu, zbog čega traži naknadu štete od 10.000 eura za račun NVO „Naša akcija”, u svrhu realizacije programskih ciljeva te nevladine organizacije mladih, kao i njegovo javno izvinjenje.\nPobrićeva je u svom iskazu pred sudom juče kazala da je prva optužba Đukanovića na njen račun bila da je iznijela privatne podatke firme i građana.\n– Ova optužba je kompletno nekorektna jer od onog momenta kada je za skup partije platila vlast, tj. platili mi građani, ta činjenica je prešla iz privatnog u javni interes – izjavila je Pobrićeva.\nOna je pojasnila i da nije sigurna da li Đukanović shvata koja su pravila poslovanja, koje su činjenice javne, a koje privatne, pa i zakonske dužnosti građana po pitanju prijavljivanja krivičnih djela.\n– Druga optužba je bila da sam kriminalni čin u „Ramadi” objelodanila za privatni ili politički interes. Ja sam uvijek bila građanski aktivista, ali nikada, a ni u ovom slučaju, nijesam djelovala na osnovu političkih inspiracija. Povlačenje paralele između građanske svijesti i reagovanja na toj osnovi sa političkim konotacijama je još jedna od gnusnih optužbi na moj račun od strane tuženog – istakla je ona.\nPobrićeva je dodala da nakon Đukanovićevog komentara u parlamentu da svaki poslodavac treba da postupi isto, ako neko kao u slučaju „Ramada” izda privatne informacije, nije našla novo zaposlenje.\n– Pored finansijske situacije, od 2015. doživjela sam progon od sledbenika predsjednika i drugih istomislećih građana, moja su djeca praćena sa treninga i iz škole od strane policije. Na ulici i socijalnim mrežama trpim uvrede od strane pristalica tuženog – kazala je ona.\nKako je istakla, savjetovano joj je da bi bilo „najbolje da zaćuti i manje laje po pitanju korupcije”.\nZastupnik Đukanovića, advokat Milja Đuranović prigovorila je iskazu Pobrićeve, ocijenivši da jasno proizilazi da joj njen klijent nije mogao nanijeti nematerijalnu štetu, s ozbirom na to da je, kako je rekla, on jasno iznio svoje mišljenje, odnosno vrijednosni stav. Ona je ocijenila da to što je Pobrićeva građanski aktivista „nesumnjivo čini javnom ličnošću, čiji su rad i građansko djelovanje takođe podložni javnoj kritici”.\nNaredno ročište zakazano je za 19. decembar kada će se preslušati audio-vizuelni snimci sa sjednice Skupštine održane 27. juna 2016. i snimak izjave Đukanovića date medijima 1. juna iste godine.


kobasicijada – AGRO VESTI by agronews.rs\nPosts tagged "kobasicijada"\nU susret 38. Kobasicijadi u Turiji\nOvog vikenda održaće se 38. Kobasicijada u Turiji koja važi za jednu od najvećih gastronomskih manifestacija kod nas\nKobasicijada u Turiji ove godine će biti medjunarodna\nTradicionalna 32. po redu Kobasicijada u Turiji, ove godine biće međunarodna, najavili su organizori.\nPredsednik Organizacionog odbora Kobasicijade Miroslav Medurić precizirao je da će gosti stići iz Mađarske, Slovenije, Hrvatske, Rusije, Ukrajine, Rumunije i, verovatno, iz Italije.\nU Turiji kobasica od 2.030 metara\nVeć drugi dan u Turiji traje čuvena Kobasicijada koja je u ovo bačko selo privukla veliki broj izlagača i posetilaca iz Srbije i zemalja u okruženju. Prošlogodišnji rekord sa kobasicom dugom 2.029 metara sada je produžen za čitav metar što je glavom platilo 29 krmača.\nKobasicijada: Zabranjena prodaja van štandova\nNa ovogodišnjoj Kobasicijadi u Turiji, koja će biti održana od 21. do 23. februara, biće zabranjena prodaja suhomesnatih proizvoda van štandova manifestacije, rekao je predsednik SO Srbobran Željko Bogojević na zajedničkom sastanku sa članovima organizacionog odbora.


PRIČA O BRENDU CASTROL | CASTROL SRBIJA\nKretanje je osnova savremenog života, kao i tehnologija koja ga podržava, od motora u našim vozilima do mašina u fabričkim halama.\nSnažni trendovi koji pokreću promene širom sveta, kao što je digitalizacija i urbanizacija, samo ubrzavaju i povećavaju meru u kojoj se oslanjamo na sve prefinjenija i naprednija tehnička rešenja. Zbog te promene, potrošačima i kompanijama je potreban održiviji pristup proizvodima koje kupuju i vozilima koja koriste. Zabrinutost zbog klimatskih promena, kvaliteta vazduha i nedovoljnih resursa stvara hitnu potrebu za održivijim postupcima.\nSigurnost da se možemo osloniti na performanse i tehnologiju koja se neprekidno menja, kao i upotreba tehnike da bi se ispunile potrebe klijenata na održiv način, zahteva da imamo partnera na koga se možemo osloniti u današnjem trenutku i u prilikama koje nam nosi budućnost. U kompaniji Castrol, naši stručnjaci grade odnose sa našim klijentima širom sveta uz pomoć evidencije o prethodnim inovacijama, koja pomaže da nađemo rešenje za izazove pred kojima se nalaze. Koristeći resurse kompanije BP i radeći sa grupom pouzdanih partnera, ubrzano prelazimo na rešenja sa nižim sadržajem ugljen-dioksida.\nKompanija Castrol je osnovana sa motivacijom. Posle više od 120 godina, naš prethodni pionirski rad i inovacije koje predviđaju i zadovoljavaju potrebe klijenata i dalje presudno utiču na način na koji danas poslujemo. Ulažemo vreme da bismo shvatili izazove sa kojima se naši klijenti sreću, i postajemo partneri u postizanju boljih rešenja.\nNaš pionirski pristup se ne razlikuje ni kada je u pitanju održivost vožnje i prelazak na manji sadržaj ugljen-dioksida – bilo da je to poboljšanje naših proizvoda, koje pomaže u smanjenju emisije izduvnih gasova i poboljšava efikasnost i pouzdanost tehnologija koje se brzo razvijaju, kod električnih i hibridnih vozila, pa do vetroturbina ili robota na proizvodnim linijama.\nPromene su sve brže, i zato stalno menjamo način poslovanja. Mi u kompaniji Castrol smo ponosni na svoje vanserijsko znanje i stručnost, ali smo svesni da možemo dalje da se razvijamo i poboljšavamo. Menjamo naše digitalne sposobnosti da bismo održali vodeće znanje i stručnost u branši, pomažući našim klijentima i partnerima da postignu bolja rešenja.\nDok se razvijamo, znamo da nikad nećemo imati odgovore na sva pitanja. Na temeljima pronalazačkog duha kompanije Castrol i kreativne saradnje, nastavljamo da radimo sa partnerima, kako bismo još više produbili našu stručnost i ponudu, pomažući klijentima da budu spremni za prilike koje ih čekaju u budućnosti.\nTežimo da budemo partner u inženjerstvu tečnosti i tehnologiji, u današnjem trenutku i u prilikama koje nam nosi budućnost, stvarajući inovativna rešenja za svet koji se neprestano menja.


UEFA primorala Ukrajinu da promijeni dres za Evropsko prvenstvo ⋆ olovka.info\nNaslovna\tSportFudbal\tUEFA primorala Ukrajinu da promijeni dres za Evropsko prvenstvo\nEvropska fudbalska federacija (UEFA) prihvatila je dio žalbe koju je Rusija uputila zbog dresa ukrajinske fudbalske reprezentacije za predstojeći Euro i primorala je da promijeni natpis na dresu.\nNa dresovima su ucrtane granice ukrajinske države, uključujući i Krim, poluostrvo kojega je Rusija anektirala 2014, ali kojeg međunarodna zajednica i dalje smatra dijelom Ukrajine.\nOsim toga, na dresovima su ispisani slogani “Slava Ukrajini” te “Slava junacima”, što su tradicionalni vojni pozdravi, a što je izazvalo bijes Rusa koji su sve to shvatili kao provokaciju i uputili su žalbu UEFA.\n“Nakon detaljne analize natpis ‘Slava našim junacima’ koji se nalazi na ovratniku ukrajinskog dresa očito je političke prirode i stoga treba biti uklonjen na takmičarskim utakmicama UEFA”, izjavio je glasnogovornik evropske krovne fudbalske organizacije.\nUkrajina će tako s dresa morati ukloniti drugi dio natpisa “Slava junacima” jer se smatra da je taj slogan politička poruka i da sadrži istorijski i militaristički kontekst.\neuro 2021fudbalska reprezentacija rusijefudbalska reprezentacija ukrajine\nFudbaleri Srbije protiv Rusije za opstanak u B...\nSrbija petardom deklasirala Rusiju i ostala u B...\nBild: Pobuna u reprezentaciji Njemačke uoči Eura, problem...\nDrugo kolo Eura počinje danas: Italijani mogu ovjeriti...\nDanas rasplet grupa B i C na Euru:...\nĐoković čestitao Jokiću: Volim te, brate VIDEO


Kako je objavio novinar Fabricio Romano, Kristijan Eriksen prihvatio je ponudu Intera da se preseli u Italiju već u januaru. Danski plejmejker je prihvatio uslove koje su mu ponudili “neroazuri”, ali sada je potrebno da Totenhem odbri transfer.\nMada, imajući u vidu šta je Žoze Murinjo nedavno rekao za Danca ("Nisam ja idiot"), ne bi trebalo da Portugalac "zateže".\nInače, italijanski klub je ponudio deset miliona evra, Sparsi traže duplo više, pa je sva prilika da će klubovi ubrzo postići dogovor, a Inter dobiti veliko pojačanje u borbi za Skudeto. Razgovori su uveliko u toku...\nEriksen je koliko prošlog leta bio procenjen na 120 miliona evra koliko je navodno Real bio spreman da plati, a sada će Inter da ga dovede za gotovo deset puta manju cifru.\nDanac će u februaru napuniti tek 28 godina...


Ambasada SAD: Podržavamo težnje Kosova ka NATO, ali su zahtevi složeni - Medija centar\nAmerička ambasada u Prištini poručila je da „iako SAD podržavaju težnje Kosova da uđe u NATO, zahtevi za to članstvo su složeni“.\n„Kao nepokolebljivi partner Kosova, SAD su posvećene pomoći Kosovu da zauzme mesto koje mu pripada pored svojih suseda u evropskim i evroatlantskim institucijama“, navodi se u pisanom odgovoru američke ambasade prištinskom listu Ljajmi.\nAmbasada je saopštila i da „SAD pozdravljaju težnje Kosova za članstvom u NATO“, ali se naglašava da su „prijave za članstvo složene i zahtevaju dugoročan i promišljen pristup“.\nKako se ističe, Vašington nastavlja da podržava Kosovske bezbednosne snage (KBS), za koje se navodi da su „učinile značajan napredak u svom desetogodišnjem planu tranzicije, koji je razvijan uz podršku SAD“.\n„Kosovo najbolje može da pokaže svoju spremnost za obaveze članstva u NATO nastavljajući aktivnu implementaciju ovog desetogodišnjeg plana tranzicije“, zaključuje se u saopštenju ambasade SAD u Prištini.\nIzvor: RTV KIM, Tanjug


Poziv rizičnim kategorijama stanovništva u RS na besplatnu vakcinaciju – Источно / Istočno\nBANJALUKA – Ministarstvo zdravlja i socijalne zaštite Republike Srpske i Institut za javno zdravstvo Republike Srpske pozivalo je danas osobe sa hroničnim oboljenjima/stanjima, ratne vojne invalide, te osobe sa invaliditetom da iskoriste pravo na besplatnu i dobrovoljnu vakcinaciju protiv virusa korona.\n„Vakcinacija navedenih prioritetnih grupa stanovništva biće organizovana u nadležnim domovima zdravlja, što su pojedini domovi zdravlja u Republici Srpskoj već počeli da sprovode. Dinamika vakcinacije u domovima zdravlja u Republici Srpskoj zavisi od organizacije rada zdravstvene ustanove, strukture populacije, odnosno brojnosti prioritetnih grupa, isporuka vakcina itd“, saopšteno je iz Ministarstva.\n„Vakcinacija navedenih prioritetnih grupa stanovništva dio druge faze vakcinacije građana protiv COVID-19 u Republici Srpskoj koja je u toku, a u kojoj se već odvija vakcinacija stanovnika starijih od 65 godina. U skladu sa Planom vakcinacije protiv COVID-19 u Republici Srpskoj, vakcinacija će biti nastavljena prema dalje planiranim fazama i prioritetima, a naredna faza će obuhvatiti osobe na poslovima od javnog značaja (radnici u obrazovanju, policiji, medijski radnici, inspektori i drugi)“, podsjećaju iz Ministarstva.\nU Srpskoj 166 novozaraženih


Džonson: Ako poslanici glasaju protiv vlade, idemo na izbore\nTanjug 3. septembra 2019. 18:59\nLONDON – Britanski premijer Boris Džonson jasno je stavio do znanja da ako poslanici odluče da večeras glasaju protiv njegove vlade, onda bi Britanci trebalo da na izborima odluče ko će pregovarati sa Evropskom unijom, izjavio je njegov portparol.\nRojters navodi da se očekuje da će poslanici kasnije danas glasati o planu da parlament dobije još vremena da bi se usvojio zakon koji bi primorao Džonsona da traži odlaganje Bregzita, predviđeno za 31. oktobar, sa ili bez sporazuma sa EU.\n„Premijer je bio veoma jasan… ako poslanici večeras glasaju da odbace pregovaračku poziciju Velike Britanije, da predaju vlast opoziciji, onda je naredni logičan korak ovog premijera nešto što on ne želi… izbori“, rekao je Džonsonov portaprol.\nOn je upozorio konzervativce koji budu glasali protiv vlade ili budu uzdržani, da će biti izbačeni iz poslaničke grupe te stranke u parlamentu.\nDžonson je prethodno danas rekao da ne želi da raspiše vanredne izbore i ponovo poručio parlamentarcima da, kako bi izbegli takav ishod, treba da glasaju protiv poteza usmerenog na zaustavljanje izlaska Velike Britanije iz Evropske unije bez dogovora.\n„Ne želim izbore, mi ne želimo izbore… mi želimo da posao bude urađen i najbolji način da se to uradi jeste da večeras podržite vladu“, rekao je Džonson u parlamentu.\nOn je kazao da će se sledećeg ponedeljka sastati sa irskim premijerom Leom Varadkarom u Dablinu u sklopu napora da postigne sporazum o napuštanju Evropske unije.\nGovoreći na burnoj sednici parlamenta tokom koje su mu se pojedini poslanici rugali dok je govorio, Džonson je izjavio da napreduje u pregovorima sa EU o promeni sporazuma o kome je pregovarala njegova prethodnica Tereza Mej.\nTvrdeći da ima drugih načina da se izbegne povratak na tvrdu granicu između britanske provincije Severne Irske i članice EU Republike Irske, Džonson je rekao poslanicima: „Mi ćemo, takođe, o tome uskoro razgovarati sa EU, a ja ću o tome razgovarati sa Leom Varadkarom kad ga vidim u Dablinu u ponedeljak“.\nDžonson je danas izgubio većinu u parlamentu kada je jedan od njegovih konzervativaca prešao u proevropsku Uniju liberalnih demokrata.\nKina:Sa SAD razgovori na principima obostranog poštovanja\nKina: Nema pregovora oko statusa Tajvana\nŠvajcarci glasaju o zabrani nošenja nikaba, burki,…\nBajden potpisuje uredbu koja će olakšati glasanje na…


Bihać: Smrtno stradala tri radnika na Hidroelektrani “Una – Kostela“ – TuzlaInfo.ba\nBihać: Smrtno stradala tri radnika na Hidroelektrani “Una – Kostela“\nby admin2 03/08/2018\n03/08/2018 | 7:04\nU nesreći u Hidroelektrani “Una – Kostela“, nadomak Bihaća, jučer poslijepodne smrtno su stradale tri osobe, dok je četvrta hospitalizovana u Kantonalnoj bolnici „Dr. Irfan Ljubijankić“ i u teškom je stanju, najvjerovatnije zbog curenja plina.\nUposlenici su stradali prilikom čišćenja drenažnog sistema Hidroelektrane.\nPolicijska stanica u Bihaću je iza 13.00 sati zaprimila telefonski poziv zaštitara, koji je bio na obezbijeđenju Hidroelektrane u Kostelima. Isti je kazao da je došlo do havarije unutar same Hidroelektrane, te da ima povrijeđenih osoba.\n– Izlaskom na samo mjesto, potvrđeno je da je došlo do curenja plina unutar samog objekta, gdje su radnici Elektrodistribucije BiH najvjerovatnije radili na remontu postrojenja – saopšteno je iz MUP-a Unsko-sanskog kantona.


Vanredno stanje ne štiti zaposlene od otkaza | Nova Ekonomija\n“Ništa se ne menja uvođenjem vanrednog stanja, otpuštanja i smanjenja plata mogu da se dese pod istim uslovima kao i do sada, prema važećem zakonu o radu, kaže za portal Nova ekonomija Mario Reljanović iz Instituta za uporedno pravo.\n“Najugroženiji u ovom slučaju su upravo oni kojima ističu ugovori na određeno ili rade na crno, oni sada moraju da biraju egistencija ili zdravlje”, kaže Miloš Vučković, urednik portala Radnik.rs kome se poslednjih dana sve češće javljaju ljudi koji su ostali bez posla.\n“Privatni sektor zavisi od toga šta će poslodavac da odluči. Apeli države da poslodavci ne otpuštaju radnike ne znače mnogo i u ovakvoj situaciji potrebno je da dođe do kompromisa Vlade, poslodavaca i sindikata”, jasan je Vučković.\n“Poslodavac može, recimo, u ovoj situaciji da uvede miminalac za sve, od direktora do radnika i da tako smanji troškove, a održi zaposlene. Ili da za posao koji bi radio jedan radnik, rade dva sa nepunim radnim vremenom što bi podrazumevalo i manje plate, ali ne i otpuštanja”, objašnjava Reljanović.\nZakon o radu propisuje da radnik ima pravo na naknadu zarade u visini od 60% prosečne zarade, za vreme prekida rada ili smanjenja obima rada do kojeg je došlo bez krivice zaposlenog. Ta zarada ne može biti manja od minimalne, a ovo pravo zaposlenog moguće je najduže 45 dana u jednoj kalendarskoj godini. Zakon navodi i da u slučaju prekida rada, odnosno smanjenja obima rada, poslodavac može uputiti zaposlenog na duže odsustvo od 45 dana, uz saglasnost ministra.\nIlon Mask na poslu, radnici kod kuće


Vučić: Važno je da se u BiH tenzije spuste | TRT Srpski\nPredsednik Srbije Aleksandar Vučić izjavio je danas da Srbija ulaže mnogo u svoju vojsku "zato što može" i zato što je srbijanska ekonomija "snažnija", ali da misli da je svima jasno da bi Srbija, da to ne čini, bila "lak plen i zalogaj" svima koji Srbiji ne žele dobro, javlja Anadolu Agency (AA).\nVučić je na konferenciji za novinare rekao da je razgovor sa specijalnim predstavnikom Evropske unije (EU) za dijalog Beograda i Prištine i Zapadni Balkan, održan u utorak, bio "korektan i normalan" i naglasio da Beograd hoće da razgovara sa Prištinom "ne zato što je fasciniran politikom" kosovskog premijera Aljbina Kurtija već zbog toga što smatra da razgovor sa takvim ljudima mora da donese nekakve rezultate, "jer je bolje da razgovarate nego da ne razgovarate".\nVučić je rekao da Srbija zahteva razgovore sa Prištinom na svim nivoima, "što pre, što više i što češće" i da smatra da je svaki razgovor "blagorodan i lekovit", i da je važno razgovarati o Zajednici srpskih opština i energetici, i da je potrebno stvoriti "makar minimalno poverenje" između Beograda i Prištine.\nSrbijanski predsednik je naveo da će u pismu pitati da li to odsustvo reakcije znači "da će tako da ćute ukoliko bi bilo ko odavde", misleći na Srbiju, "govorio o ujedinjenju sa bilo kim drugim".\nNa pitanje o sastanku sa srpskim članom Predsedništva Bosne i Hercegovine Miloradom Dodikom, održanim u utorak, Vučić je rekao da se "uvek trudi da se ne meša u unutrašnje stvari drugih država", da je imao dug sastanak sa Dodikom, da ga je saslušao, da su imali "uobičajene konsultacije oko različitih ekonomskih i političkih pitanja".\nVučić je rekao da će o situaciji u celom regionu svakako razgovarati sa predsednikom Rusije Vladimirom Putinom tokom predstojeće posete Moskvi.\nGovoreći o protestima onih koji ne žele da komapanija Rio Tinto u Srbiji eksploatiše litijum i otvara rudnik u Srbiji, Vučić je rekao da su izmišljene sve "laži i gluposti" i da se ništa neće dešavati dok narod ne odluči.\nOn je rekao da su oni koji protestuju doveli Rio Tinto u Srbiju, i potpisali devet sporazuma, i da Srbija sada mora da razgovara sa tom kompanijom i da sačeka da vidi "šta su nam to spremili, kako će zaštiti životnu sredinu i analiziramo da li je to dobro ili nije".


„Orban javlja“: U Londonu nikao medij kakav Evropa još nije videla - Sputnjik Srbija\n19:23 09.04.2019 Preuzmite kraći link\nGrupa mađarskih biznismena i političara bliskih mađarskom premijeru Viktoru Orbanu osnovala je u Londonu novinsku agenciju pod imenom V4NA, čiji će fokus biti na centralnoj i istočnoj Evropi, piše Rojters.\nOrbanovi saradnici stekli su kontrolu nad velikim delom mađarskih medija u poslednjih nekoliko godina, a njegova stranka Fides preuzela je potpunu kontrolu nad državnim medijima, pa dobijaju međunarodne optužbe da slabe slobodu govora, navodi britanska agencija.\nMeđutim, Orban nije bio u stanju da kontroliše međunarodne vesti, koje su bile daleko kritičnije prema njemu od lokalnih medija, prenosi Rojters.\nNovu kompaniju, zvanu V4NA, registrovao je u Londonu ambasador Mađarske u Velikoj Britaniji Kristof Salaj Bobrovnički 31. decembra 2018. godine, prema podacima kompanije. Prošlog meseca je Arpad Haboni, Orbanov glavni „spin doktor“ i siva eminencija, stekao 40 odsto vlasništva u V4NA preko svoje londonske konsultantske firme „Dunav biznis konsalting ltd“.\nKonačno, „Nju vejv medija grup“, u vlasništvu KESMA, fondacije koja kontroliše većinu mađarskih provladinih medija, preuzela je 57 odsto udela od Salaja Bobrovničkog. Prve vesti nove agencije sugerišu da će ona biti naklonjenija Orbanu, navodi Rojters.\nVećina sadržaja sajta zahteva pretplatu, ali izbor naslova na prvoj strani odgovara stavovima Orbana, jednog od najoštrijih kritičara imigracije u Evropi, prenosi britanska agencija.\n„Migrant ubio ženu nakon što je prešla na hrišćanstvo“, jedan je od naslova od ponedeljka. Izveštaj o Mateu Salviniju, lideru italijanske Lige, antimigrantski orijentisanom ministru unutrašnjih poslova Italije i Orbanovom savezniku, bio je naslovljen „Salvini: Građani treba da kontrolišu Evropu“.\nIme agencije V4NA oslikava njen fokus na Višegradsku četvorku, odnosno četiri zemlje Višegradske grupe: Poljsku, Slovačku, Mađarsku i Češku, ali se navodi i da planira da više pokriva druge centre uoči izbora za Evropski parlament zakazanih za maj, preneo je Tanjug.\n„Naš tim od 50 novinara i timovi brzih reportera na lokacijama su na kojima se odigravaju vodeće priče u Evropi: London, Brisel, Pariz, Berlin, Prag, Budimpešta, Beograd, Bratislava, Varšava“, stoji na veb-sajtu agencije V4NA.\nU izjavi datoj elektronskom poštom, V4NA je saopštila da nudi „konzervativan, desničarski pogled“ na evropske vesti. Nije bilo odgovora o odnosima agencije i mađarskih vlasti ili poslovnim planovima, navodi Rojters.


Sadašnji penzijski sistem finansijski neodrživ: Broj zaposlenih i penzionera u Srbiji skoro isti - MediaSfera\nUkoliko se u Srbiji nastave sadašnji populacioni i ekonomski trendovi koji utiču na finansijsku održivost penzijskog sistema, uskoro može doći do situacije da penzije budu na nivou osnovne socijalne pomoći ili tek nešto više od toga.\nОbavezno penzijsko osiguranje, kakvo danas funkcioniše u Srbiji, osmišljeno kao proces u kojem trenutno zaposleni uplaćuju sredstva u penzioni fond da bi mogle da se isplaćuju penzije, kao i da je za funkcionisanje tog procesa potrebno da tri zaposlena uplaćuju sredstva od kojih će se isplaćivati penzija jednog penzionera, odnosno da odnos broja penzionera i broja zaposlenih bude barem 1:3.\nDodatni problem дonela je informatička ekspanzija i tehnološki napredak u svetu, kao i sve veća automatizacija proizvodnih procesa. Kompanije sa tehnološki intenzivnim procesom rada, a manjim učešćem radne snage koje ostvaruju izuzetno visoke profitne stope, trebalo da budu među začetnicima posebnog fonda koji bi služio kao rezerva za slučaj problema u redovnom funkcionisanju isplata penzija.\nKada bi svi nezaposleni našli posao, taj odnos ne bi bio dovoljan za održivost ovakvog penzijskog sistema. Problem finansijske održivosti penzijskog sistema ukoliko se broj zaposlenih smanjuje a broj penzionera raste, države prevazilaze povećanjem zaposlenosti, produženjem radnog veka ili garancijom države koja iz budžeta obezbeđuje nedostajuća sredstva za isplatu penzija, a ponegde se formiraju rezervni fondovi sa istom namenom.\nPIO fond kao protocni bojler\nPIO fond nije fond koji investira sredstva od doprinosa koji uplaćuju zaposleni, pa da se onda od ostvarenog prinosa isplaćuju penzije.\nNaš PIO-fond zapravo nekakav protočni bojler (stručno Pay As You Go sistem penzionog osiguranja) – doprinosi koje uplaćuju zaposleni odmah se isplaćuje u vidu penzija trenutnim penzionerima i nema nikakve akumulacije, nego mora da se dopunjuje iz budžeta.\nModel obaveznog socijalnog osiguranja u formi koja je prisutna i danas, postavio je nemački kancelar Bizmark 1883.godine donošenjem prvog Zakona o obaveznom zdravstvenom osiguranju. On počiva na doprinosima koje su u „bolesničke kase“ upućivali zaposleni i poslodavci. Prethodno dobrovolјno, osiguranje ovim zakonom postaje obavezno, što propisima obezbeđuje država. Doprinosima koji se slivaju u kase, fondove, zavode ili agencije upravlјaju predstavnici osiguranika i obveznika za plaćanje doprinosa i u tom pogledu oni imaju punu autonomiju i nezavisnost od države koja ima regulativu i nadzornu ulogu u tom sistemu.\nPIO fonda bez svoje imovine\nKada bi Fond bio fond\nTek sa ovom količinom kapitala bi se penzije isplaćivale iz trenutnih prihoda od doprinosa i prinosa na kapital, bez transfera iz budžeta. Pod istim uslovima, da bi se sve trenutne obaveze isplaćivale samo iz prinosa na kapital, a ne iz doprinosa, imovina Fonda morala bi da iznosi oko 52 milijarde evra ili gotovo 140% BDP-a.\nProsečna penzija u Srbiji iznosi oko 25.000 dinara, a najveći procenat penzionisanih, oko 21%, prima između 10.000 i 15.000 dinara, dok 131.000 najsiromašnijih dobija penziju manju od 10.000 dinara. Već tri godine se penzije ne izjednačavaju sa rastom cena, dok je usklađivanje sa rastom zarada prestalo 2003. godine.\nIzvor: Novosti, Talas.rs\nTagovineodrživ penzije penzini penzioneri sistem smanjenje zaposlenih


Omladina DS-a isključuje se iz aktivnosti Saveza za Srbiju - Politika - Dnevni list Danas\nPočetna » Politika » Omladina DS-a isključuje se iz aktivnosti Saveza za Srbiju\nOmladina DS-a isključuje se iz aktivnosti Saveza za Srbiju\nOmladina Demokratske stranke (DS) saopštila je danas da će se isključiti iz svih aktivnosti Saveza za Srbiju dok ne bude jasno da li taj Savez podržava „radikalsko delovanje Dveri i njenog lidera Boška Obradovića“.\n5Piše: Beta 22. januara 2020. 10.28 Izmenjeno: 10.28\nOmladina DS Foto: FoNet/TV FoNet (arhivska fotografija)\nObradović je, kako su naveli, „napadom na sve demokrate i profesora Mićunovića naneo nesagledivu štetu u borbi protiv režima Aleksandra Vučića“.\nOmladina DS, kako je navela u saopštenju, odluku o isključenju donela je uprkos „svim naporima, apelima i zahtevima upućenim Savezu za Srbiju i predsedniku Demokratske stranke da se ta situacija reši“.\nU saopštenju Demokratske omladine navodi se i da su oni u više navrata osudili postupke Dveri kao organizacije koja „kontinuirano zanemaruje činjenicu da politički deluje unutar Saveza za Srbiju“.\nOmladina DS-a navodi i da unutar Demokratske stranke „nije bilo niti će biti podobnih i nepodobnih kako Obradović i Dveri pokušavaju da ih označe“.\n„Mi kao mlade demokrate ćemo se i dalje boriti za fer izbore, slobodu medija i sudstva i kulturu dijaloga, što gospodina Obradovića po svemu sudeći, a naročito njegovim postupcima svrstava u isti koš kao i članove Srpske napredne stranke ili čak Srpske radikalne stranke, koji na sličan način pokušavaju da se revanširaju svojim neistomišljenicima“, piše u saopštenju.\nKako smatra Omladina DS-a, Demokratska stranka bi trebalo da bude u Savezu za Srbiju u kojem nisu Dveri ili ne treba da bude deo tog istog saveza.\nAktivnosti, Boško Obradović, Dveri, omladina ds, SZS\n22. januara 2020. u 10.54\nIskreno se mislim kaže:\n22. januara 2020. u 13.47\nOcekujemo sada da se jedna frakcija odvoji od omladine 😀 😀 ovo je sada smesno, tuga me prestala. Cak iskreno razmisljam za Vucica da glasam, da zatre sto pre balkanske indijance. Sramota smo za Evropu u 21.veku\nJel zbog Mićunovića?\n22. januara 2020. u 17.13\nKupujem Danas vise od decenije, molim vas ne brukajte se laznim vestima. Imate zvanicno saopstenje DS da se radi o grupi omladinaca koja se lazno predstavlja kao Demokratska Omladina.\nDS je zalutao u vremenu i prostoru oni stvarno nisu normalni.


SARAJEVO Završena konferencija "Evropski muzej godine"\nEksperti razmijenili iskustva\nKonferencija "Evropski muzej godine" jedan je od izuzetno važnih događaja koji Sarajevo vraća na kartu pravog evropskog centra - izjavio je šef Delegacije EU i specijalni predstavnik EU u BiH ambasador Lars-Gunar Vigemark (Gunnar Wigemark), uoči zatvaranja konferencije evropskih muzeja koja se održavala u glavnom gradu BiH.\n- Konferencija je okupila muzeje iz različitih dijelova Evrope, a muzeji su mjesta na kojim ne samo učimo o prošlosti nego nam daju jedan uvid i u sadašnjost i u buduća dešavanja - istakao je Vigemark, dodavši da su muzeji značajni i za razvoj turizma.\nDirektorica Asocijacije muzeja Velike Britanije Šeron Hil (Sharon Heal) izrazila je zadovoljstvo što su ove godine Muzej ratnog djetinjstva i Sarajevo bili domaćin ove konferencije. Podcrtala je da su mišljenja učesnika da je ovogodišnja konferencija do sada najbolje organizovana.\nMuzej ratnog djetinjstva je imao ulogu domaćina konferencije te je zajedno sa Evropskim muzejskim forumom radio na organizaciji i realizaciji ovog važnog skupa, čija je ovogodišnja tema "Inovacije u evropskim muzejima".\nLars Gunnar Wigemark Muzej\nKo će naslijediti Vigemarka\nRodbinsko dilanje tenderske dokumentacije u BiH


Početna / Vesti / Unapređena saradnja gradova i opština radi smanjenja rizika od katastrofa\n07 Decembar 2018, 15:07\nUnapređena saradnja gradova i opština radi smanjenja rizika od katastrofa\nStalna konferencija gradova i opština organizovala je skup na temu „Udruživanje gradova i opština u slivove kroz primenu Zakona o smanjenju rizika od katastrofa i upravljanju vanrednim situacijama“. Ovom prilikom predstavljena su nova zakonska rešenja u ovoj oblasti, kao i mogućnosti za udruživanje jedinica lokalne samouprave koje su predviđene Zakonom o izmenama i dopunama zakona o lokalnoj samoupravi. U drugom delu skupa, održan je treći sastanak Mreže SKGO za upravljanje rizikom i vanrednom situacijom.\nMinistar državne uprave i lokalne samouprave Srbije Branko Ružić na skupu je istakao da će se manjak u finansijskim sredstvima i ljudskim kapacitetima nadomestiti udruživanjem gradova i opština u reagovanju na katastrofe i u upravljanju vanrednim situacijama, što predviđa i Zakon o lokalnoj samoupravi.\n"Posebno me raduje što će se na proleće sledeće godine potpisati sporazum između 18 gradova i opština u slivu Zapadne Morave i udruživanju finansijskih i administrativnih kapaciteta u rešavanju zajedničkih problema", rekao je Ružić. To će, kako je rekao, omogućiti organizovanje civilne zaštite i obuku 20.000 ljudi za reagovanje u neprilikama. Dodao je da će važnu ulogu u vanrednim situacijama imati i Nacionalna akademija za javnu upravu, ona će se baviti obukom i akreditacijom službenika za obuku na poslovima smanjenja rizika i za civilnu zaštitu.\nMinistar je podsetio da se, zahvaljujući podršci EU od 2016. godine, unapređuje saradnja gradova i opština radi smanjenja rizika od katastrofa i radi institucionalnog jačanja gradova i opština.\nPomoćnik ministra unutrašnjih poslova Srbije Predrag Marić je rekao da je zbog prirodnih katastrofa neophodno unaprediti kapacitete na nacionalnom i lokalnom nivou, pre svega za preventivno delovanje i adekvatno i efikasno reagovanje u vanrednim situacijama i u pružanju pomoći ugroženim zajednicama.\nZakon o vanrednim situacijama iz 2009. godine, rekao je on, "našao se pred novim izazovima" tokom katastrofalnih poplava 2014. godine, kada je bilo ugroženo 1,6 miliona ljudi i materijalna šteta dostigla 1,7 milijardi evra, što je četiri odsto bruto domaćeg proizvoda.\n"Zbog toga je bilo potrebno izraditi novi sistemski zakon, Zakon o smanjenju rizika od katastrofa i upravljanju vanrednim situacijama čiji je cilj bio da se uvedu preventivne mere i da se efikasno postupa u otklanjanju posledica", rekao je Marić. Taj zakon obavezuje na udruživanje lokalnih zajednica pri upravljanju vanrednim situacijama, prevenciji od katastrofa, planiranju, obavezuje na formiranje gradskih i opštinskih štabova za vanredne situacije i uspostavljanje jedinica civilne zaštite.\nDirektor Kancelarije za upravljanje javnim ulaganjima Marko Blagojević je rekao da za adekvatno reagovanje u vanrednim situacijama nisu dovoljni samo novac i infrastruktura, već se moraju obezbediti sistem reagovanja i određene procedure, a da je od presudnog značaja saradnja s lokalnim samoupravama.\n"Rešenja iz zakona moraju da budu primenjena da bi zakon bio dobar, pa je neophodno da svi slivovi reka budu pokriveni udruživanjem lokalnih samouprava", rekao je Blagojević. Istakao je da je dobro što je novi zakon uveo sankcije, te očekuje da će i to podstaći na povećanje efikasnosti reagovanja vlasti.\nGeneralni sekretar SKGO Đorđe Staničić ocenio je da su udruživanje lokalnih samouprava zbog vanrednih situacija i izrada zajedničkih planova omogućeni Zakonom o lokalnoj samoupravi i Zakonom o smanjenju rizika od katastrofa i upravljanju vanrednim situacijama.\n"Saradnja s Kancelarijom za upravljanje javnim ulaganjima je dobra i profesionalna, potrebno je samo više organizovanosti i odgovornosti u lokalnim sredinama", rekao je Staničić. Podsetio je da su potpisana dva protokola o saradnji lokalnih zajednica za sliv Velike Morave i gornji sliv Dunava, a do kraja godine trebalo bi da se potpiše i za sliv Drine, sledeće godine za vodotok Dunava (Bački vodotoci), i da je pokrenuta inicijativa i za sliv Južne Morave.\nStaničić je istakao da će se uspostaviti saradnja i s Bosnom i Hercegovinom, odnosno s Republikom Srpskom jer "državne granice ne mogu biti prepreka nepogodama".\n"Sada imamo ideju da protokole zamenimo sporazumima o saradnji lokalnih samouprava i uskladimo ih sa zakonom da bi se budžetska sredstva koristila na pravi način i pokazala veća odgovornost", rekao je Staničić i dodao da su posebno važne obuke mladih ljudi.\nNačelnik uprave Sektoru za vanredne situacije MUP-a za upravljanje rizikom, Živko Babić rekao je da novi zakon predviđa niz novina u odnosu na stari iz 2009. godine, a među njima je definisanje svih rizika.\n"Novi zakon utvrđuje i zone neposrednog rizika, pa će se napraviti centralni registar, a lokalne samouprave u kojima posluju firme s opasnim materijalima su obavezne da naprave eksterne planove zaštite", rekao je Babić.\nNovi zakon predviđa da se jedinice civilne zaštite formiraju po vojnoj evidenciji, a uvodi kaznene mere i za rukovodstvo opštine protiv kojeg se mogu podneti prekršajne prijave.\nPredstavnica Ministarstva državne uprave i lokalne samouprave Milica Marković je istakla da će se iz posebnog fonda podržavati projekti lokalnih samouprava kroz izradu studije opravdanosti i nabavku opreme.\nOvu aktivnost SKGO je realizovala u okviru Programa „Podrška lokalnim samoupravama u Srbiji na putu ka EU – Druga faza“, koji finansira Vlada Švedske.\nVest preuzeta sa internet stranice http://www.skgo.org


Raste nesloga između predsednika i premijera Srbije neposredno pred početak pregovora o konačnom statusu Kosmeta\n- Jednom je moralo da bude jasno ko je predsednik, a ko premijer u ovoj zemlji, kaže za Glas izvor iz vrha DS-a\n- Slobodan Antonić: Tadić je, pretpostavljam, povređen jer nije dobio očekivani tretman u procesu pregovora\n- Đorđe Vukadinović: Razlika u pristupu i nema, i liderske, savetničke i činovničke sujete ne smeju da ugroze pregovaračke pozicije\nPorema mišljenju mnogih, najvažnije pitanje za Srbiju u poslednjih nekoliko decenija - status Kosmeta, počelo je, po svemu sudeći, ponovo da iznosi na videlo najstariju srpsku boljku - neslogu. Običnom svetu prosto je neverovatna činjenica da vrh države nije mogao da se dogovori ni oko ovog, pitanja svih pitanja.\nNesloga koja je tinjala nedeljama prosto je kulminirala u ponedeljak, na sednici Skupštine Srbije, kada je Rezolucija o južnoj srpskoj pokrajini izglasana većinom, ali uz uzdržane glasove poslanika Demokratske stranke i SDP. Svoj stav oni su branili time da taj dokument ne može ni na koji način da se uklopi u Ustav, zapravo bili su protiv i potpunu sramotu za srpski parlament ublažili uzdržanim glasanjem. Tom prilikom, radikali su zatražili i da se zbog takvog stava, kao i onog iz DS-a "da je Kosovo važno, ali i sudbina celog naroda", predsednik Tadić izbaci iz pregovora.\nI SAD pominju autonomiju\nDa nam je nesloga sada najmanje potrebna govori i jučerašnja vest u kojoj je i Vašington najavio autonomiju za Kosmet kao realnu opciju.\nNikolas Berns je pojasnio da za SAD postoje samo dve opcije - autonomija i nezavisnost. Takođe, ne treba zaboraviti ni da imamo otvorenu podršku Kine, Rusije i Grčke, da se u svetu sve manje pominje nezavisnost kao jedina opcija - jednom rečju, da stvari i nisu baš tako crne kao što su do skora izgledale.\nStranačko prepucavanje bila je samo jedna strana priče, dok je, upadljivo sklonjena od javnosti, na delu bila i velika nesloga dva kabineta, predsednikovog i premijerovog. Sukobi su, kako smo saznali iz proverenih izvora, nastali pre svega što Tadićevi nikako nisu želeli da prepuste ključnu ulogu u pregovorima premijeru, koji, po njihovom mišljenju, ima mnogo manje ingerencije od šefa države. Rezultat tog sukoba je činjenica da još nemamo pregovarački tim, a nemamo ga samo zato što kabineti ne mogu da se dogovore o "svojim" predstavnicima. Takođe, upravo pred sednicu Skupštine, pres biro Tadića izdao je neuobičajeno oštro saopštenje u kojem je navedeno da je "Tadić spreman za pregovore i da čeka da Vlada Srbije dobije ovlašćenje za učešće u pregovorima kako bi pozvao predsednika vlade, odnosno političke predstavnike kosmetskih Srba da nastave pripreme za pregovarački proces koji će početi kroz nekoliko nedelja".\n- Nema tu nikakve filozofije, jednostavno je jednom moralo da bude jasno ko je predsednik, a ko premijer u ovoj zemlji i zato je tekst tako i napisan - kaže za Glas izvor iz vrha DS-a. On dodaje da je predsednik dosad bio veoma prijateljski nastrojen prema premijeru, ali je to "druga strana" uporno zloupotrebljavala.\n- U ovoj zemlji mnoge stvari se zaboravljaju, pre svega činjenica da se vlade menjaju, a da predsednik ostaje. Takođe, predsednikova je dužnost da brine o suverenitetu zemlje, a ne premijerova, čija je vlada tu samo da bi radila po zakonu. Upravo zato je tekst saopštenja tako i sastavljen - da se jasno navede da je Koštuničina obaveza da pripremi svoj predlog i donese ga na noge predsedniku, koji će odrediti dalje korake - kaže naš sagovornik.\nDSS: Tadić neozbiljan\nDemokratska stranka Srbije smatra da je u pregovorima o statusu Kosmeta neophodna jedna pregovaračka platforma i jedan pregovarački tim, jer bi svaki drugi postupak ili skretanje od onoga što je utvrđeno Rezolucijom i drugim dokumentima koje je usvojila Skupština Srbije oslabio pregovaračku poziciju Beograda, prenela je juče Srna.\nPortparol DSS-a Andreja Mladenović ocenio je da tvrdnje predsednika Srbije Borisa Tadića kako "Srbija nema platformu za pregovore osim njegove" neće pomoći procesu pregovora. Mladenović je rekao da niko od učesnika u izradi Rezolucije o Kosmetu, koju je u ponedeljak usvojila Skupština Srbije, nije video takav Tadićev plan. Mladenović je postavio pitanje da li je "red da se taj plan prvo iznese iz zemlje i pokaže, a da se ovde prethodno nikome ne pokaže" i ocenio Tadićevo ponašanje kao neozbiljno i neodgovorno.\nPriča se tu nije završila već je, posle sednice Skupštine, Tadić Rezoluciju nazvao "spiskom lepih želja" i dodao da je njegov plan o entitetima zapravo jedini, i usput zatražio da se sve institucije izjasne o tome. Po očekivanju, juče je iz premijerovog kabineta stiglo nemušto saopštenje "da oni zapravo i ne znaju o kakvom je planu reč". Inače, sve ovo se dešava pred današnju posetu Martija Ahtisarija Beogradu, kojeg neće sačekati formiran tim, kao ni jedinstvena polazna strategija Beograda. Za razliku od Albanaca koji su Fincu preko odavno formiranog tima jasno preneli svoju platformu u jednoj reči - nezavisnost.\n- Po mom mišljenju, Tadić je, pretpostavljam, povređen jer nije dobio očekivani tretman u procesu pregovora i odatle ove strelice koje ispaljuje u pravcu premijera - kaže za Glas Slobodan Antonić, politički analitičar. On smatra da je ovo što se događa poslednjih dana samo "razmena municije".\n- Ne mislim ipak da je u pitanju "rat" dva kabineta, jer bi to bilo pogibeljno za državu pred početak pregovora. S druge strane, sasvim je moguće da je ovo što se događa posledica i sukoba na relaciji Ilić - Đilas, jer je poznato da ovaj poslednji ima ogroman uticaj u DS-u, pre svega svojim enormnim kapitalom, pa sad preko Tadića pokušava da se obračunava sa vladom, odnosno Ilićem - navodi Antonić. On navodi i da ga čudi neslaganje koje je sad izbilo na videlo, jer su neposredno pred nastup Koštunice u Njujorku, upravo iz premijerovog kabineta stizale pohvale na račun Leona Koena, Tadićevog savetnika i čoveka koji je imao velikog udela u pisanju teksta koji je predsednik vlade predstavio u sedištu UN.\nNjegov kolega Đorđe Vukadinović takođe smatra da u ovim neslaganjima ima i sujete, ali da ona ni u kom slučaju ne bi smela da ugrozi državno jedinstvo na ovako važnom pitanju.\n- Po mom mišljenju, koncepcijski i nema nekih velikih razlika između skupštinske Rezolucije i Tadićevog plana, već je ideja predsednika samo konkretizacija Koštuničinog predloga. Dakle, sigurno je da nikako ne sme da se dozvoli da liderske, savetničke i činovničke sujete ugroze naše pregovaračke pozicije, jer je ulog izuzetno velik - zaključio je Vukadinović.\nNi tima, ni kapitena\nPregovarački tim Srbije posebna je priča i opet se svodi na prepucavanje dva kabineta, što je ključni razlog što još nije oformljen. Najkraće, Tadić ne dozvoljava da Koštuničini ljudi vode glavnu reč u pregovorima iz prostog razloga što smatra da je suverenitet zemlje u njegovoj ingerenciji i zato se veoma protivi da u timu bude većina premijerovih ljudi. Pored toga što još nije jasno da li će samo Vojislav Koštunica biti na čelu tima, iako je to gotovo izvesno, još se manje zna sastav tima.\nPrema izvorima Glasa, gotovo je sigurno da će on biti desetočlan i da će u njemu, po svemu sudeći biti Slobodan Samardžić i Aleksandar Simić s Koštuničine strane, kao i Leon Koen i verovatno Dušan Bataković, s predsednikove. Takođe, kao sasvim izvestan član tima pominje se i Predrag Simić (DSS), aktuelni ambasador u Parizu i čovek sa velikim pregovaračkim iskustvom iz Rambujea. Saznajemo da bi ovu trojicu Tadićevi nekako i prihvatili, ali da je nastao problem zbog instistiranja Koštunice da u sastav uđe i Sanda Rašković-Ivić, predsednik Koordinacionog centra za Kosovo i Metohiju, takođe premijerov kadar. Tadićev kabinet protivi se njenom izboru, jer smatra da ona nije kompetentna za tako važan zadatak, a još joj nisu zaboravili njen nedavni nastup u južnoj srpskoj pokrajini, kada je praktično prepričala suštinu tadašnjeg tajnog plana Srbije za pregovore.\nU svakom slučaju, kakav god bio, tim će biti uskoro formiran i sigurno je da će njegov sastav biti rezultat kompromisa. Što se tiče stranog eksperta, za sada je jedini kandidat Tomas Flajner, švajcarski stručnjak za federalizam.


Karavan zimnice na pijaci "Kalenić", 9. i 10. januara 2021. - Dan u Beogradu\nNaslovna » Izlasci » Sajmovi » Karavan zimnice na pijaci „Kalenić“, 9. i 10. januara 2021.\nKaravan zimnice na pijaci „Kalenić“, 9. i 10. januara 2021.\nAh Neša 8. januar 2021. Sajmovi Postavite komentar\nPopularna manifestacija Karavan zimnice biće organizovana i ovog vikenda, u subotu i nedelju, 9. i 10. januara 2021, na pijaci „Kalenić“.\nSvi posetioci pijace Kalenić pored svežeg voća i povrća, imaće priliku da pazare i domaće proizvode pripremljene po tradicionalnoj recepturi, po pristupačnim cenama.\nKako saopštavaju iz JKP „Gradske pijace“, organizacija sajma Karavan zimnice predstavlja značajnu kariku u plasmanu autentičnih domaćih proizvoda. Manifestacija tokom sezone menja lokacije, kako bi tradicionalna zimnica pripremljena od visokokvalitetnog lokalno gajenog povrća i voća, bila dostupna sugrađanima u svim delovima grada.\nJKP „Gradske pijace“ podseća posetioce beogradskih pijaca da ostanu odgovorni, da održavaju preporučenu fizičku udaljenost kao i da nose zaštitne maske. (danubeogradu.rs)\nTagovihrana i piće izlasci kalenić pijaca karavan zimnice sajmovi zima u beogradu zimnica\nPrethodni New Trinity Baroque: 7. Božićno-novogodišnji koncert barokne muzike pod svećama\nSledeći Meridian: Paketići za decu sa onkologije


Ručno heklana lutka inspirisana legendarnim mimom senatora Bernija Sandersa prodata je za više od 20.000 dolara na aukciji, a sav novac otišao je u dobrotvorne svrhe.\nJedinstvenu lutku je na eBay okačila autorka Tobi King koja je 100 odsto prihoda prosledila humanitarnoj organizaciji Meals on Wheels America koja je zbog pomenutog mima na ovoj aukciji prikupila više od 40.000 dolara.\nPočetna cena za ovu ručno rađenu liutku bila je samo 99 centi, ali je do kraja za nju bilo 167 ponuda od kojih je pobednička bila 20.300 dolara.\nIz eBay-a su, inspirisani odlukom Tobi King da donira prihode, odlučili da organizaciji doniraju isto toliko, što znači da je na aukciji prikupljeno više od 40.000 dolara.\n“Senator Sanders je već dugo jedan od najvećih zagovornika ove humanitarne organizacije i neverovatno je videti kako je ovaj njegov neočekivani trenutak koji je sada u centru pažnje nadahnuo druge da se pridruže borbi za rešavanje gladi i pomoći starijima“, izjavila je članica organizacije Dženi Jang.\nNapravite sami lutku Bernija Sandersa za 6 USD\nIako je ova lutka prodata u dobrotvorne svrhe i nemoguće je posedovati je, Tobi King je odlučila da na svojoj onlajn prodavnici na Etsy-ju postavi uputstvo kako bi svako ko poželi mogao sam da napravi svoj primerak. PDF uputstvo na Etsy-ju košta 6 dolara, a do sada ga je preuzelo više desetina hiljada ljudi.\nTobi se heklanjem bavi od 2012. godine. Dve godine kasnije je Etsy-u otvorila svoju prodavnicu Tobey Time Crochet, u kojoj je u početku prodavla heklane kape i šalove. Onda je 2016. otkrila kako da pravi lutke i odlučila da ishekla tadašnje predsedničke kandidate.\nKing je ovu lutku je pravila po ugledu na svoju prethodno izrađenu u čast Sandersa, još dok je bio kandidat na izborima.\nberni sanders/heklanje/lutka/tobi king\nSrbija se danas GUŠI U SMOGU, jezive slike iz prestonice (FOTO/VIDEO)


Naprednjaci i socijalisti u Novom Pazaru blizu dogovora o koaliciji\nBeta | 17. 02. 2016 - 20:45h\nNovopazarski odbori Srpske napredne stranke (SNS) i Socijalističke partije Srbije (SPS) blizu su dogovora o zajedničkom nastupu na predstojećim lokalnim izborima, rečeno je danas radiju Sto plus u rukovodstvima tih stranaka.\nZamenik predsednika Gradskog odbora SNS u Novom Pazaru Raco Vučković izjavio je da je, pored socijalista, ta stranka spremna na razgovore sa svim političkim opcijama koje deluju u Novom Pazaru.\n"Međutim, konačna odluka o tome sa kim ćemo na izbore biće doneta nakon konsultacija sa centralom stranke. Mi u ovom trenutku ne isključujemo niti jednu mogućnost jer je SNS državotvorna stranka koja je spremna na saradnju sa svima", rekao je Vučković.\nKomentarišući poziv gradskog odbora Srpske radikalne stranke (SRS) upućen svim, kako su naveli, patriotskim strankama da zajednički formiraju Srpsku listu, Vučković je rekao da "partije koje na državnom nivou napadaju SNS teško mogu očekivati postizanje dogovora o zajedničkom nastupu na lokalu".\nPredsednik novopazarskog odbora SPS Dejan Kulundžić rekao je da će Srpska lista biti formirana, ali da još nije poznato koje partije će je činiti.\n"Pregovori o formiranju Srpske liste su u završnoj fazi i blizu smo dogovora o zajedničkom nastupu sa SNS, Pokretom socijalista i Novom Srbijom. Vrata su otvorena i za SRS i Demokratsku stranku Srbije, ali samo pod određenim uslovima", izjavio je Kulundžić.\nNa lokalnim izborima 2012. godine, srpske partije su izašle u dve kolone.\nJednu su činile Srpska radikalna stranka, Socijalistička partija Srbije, Jedinstvena Srbija i Partija ujedinjenih penzionera, ali sa 1.900 glasova nisu uspele da pređu cenzus.\nU drugoj su bile Srpska napredna stranka, Nova Srbija i Demokratska stranka Srbije koje su dobile 400 glasova više, osvojivši dva od 47 odbornika u lokalnom parlamentu.\nStranka demokratske akcije (SDA) Sandžaka od danas će zvanično biti deo vlasti u Novom Pazaru, što je deo Deklaracije o strateškom partnerstvu te stranke i…\nDogovor izvornog SDS i Ujedinjene Srpske:…\nIzvorni SDS i Ujedinjena Srpska ujediniće se na zajedničkoj skupštini koja će se održati 17.marta u Gradiški potvrdili su “EuroBlicu” visokopozicionirani ljudi…\nPočetak UKRUPNJAVANJA OPOZICIJE u Srpskoj:…\nLideri PDP i NDP Branislav Borenović i Dragan Čavić do kraja ove sedmice trebalo bi da potpišu dogovor o zajedničkom nastupu na izborima sledeće godine,…\nĐokić: Nema problema u vladajućoj koaliciji\nLider Socijalističke partije /SP/ Petar Đokić rekao je danas da vladajuća koalicija u Republici Srpskoj u ovom trenutku nema problema, te da će zavisno od toga…\nDAČIĆEVA PONUDA VUČIĆU Ovo je nova STRATEGIJA…\nLider Socijalističke partije Srbije i šef diplomatije Ivica Dačić nedavno je ponudio lideru Srpske napredne stranke i premijeru Aleksandru Vučiću da zajedno…\nPovezane teme: SNS , SPS , Novi Pazar , Koalicija


EU preti propast — da li će je spasiti nemačka turneja - Sputnjik Srbija\n10:14 24.10.2016 (osveženo 10:49 24.10.2016) Preuzmite kraći link\n„Ako više ne umemo da cenimo vrednosti Evropske unije, ona će onda propasti“, rekao je Štajnmajer u intervjuu za „Zidojče cajtung“ u izdanju za ponedeljak.\nPrema njegovim rečima, prošla godina nedvosmisleno je pokazala da su izvesnosti koje su decenijama važile za apsolutno sigurne, iznenada potpuno dovedene u pitanje.\n„Večni mir na našem kontinentu, Evropa bez alternativa — to jednostavno više ne važi“, rekao je Štajnmajer.\n„Finansijska kriza, izbeglički talas u Evropi i šok zbog referenduma u Britaniji gurnuli su Evropsku uniju u žestoke turbulencije“, upozorio je on i naveo da sada desničarski populisti pokušavaju da iskoriste trenutak i tobožnji neuspeh EU za pridobijanje podrške.\nNemačko Ministarstvo spoljnih poslova će, najavio je on, pokrenuti svojevrsnu turneju po Nemačkoj i Evropi kako bi se razgovaralo sa građanima o EU i njenoj budućnosti.\n„Želimo da čujemo kritiku i da vidimo šta u Evropi štima a šta ne štima“, rekao je Štajnmajer.\nEU, Frank-Valter Štajnmajer, Evropa, Nemačka


Bolton smetao Trampu da se približi Rusima\nZašto je američki predsednik smenio savetnika za nacionalnu bezbednost\nVest o Boltonovoj smeni dočekana je u Moskvi sa „opreznim optimizmom“. Ruski mediji preneli su izjavu Dmitrija Novikova, člana Spoljnopolitičkog odbora Dume, koji je potez Trampa nazvao „pozitivnom vešću“, izražavajući nadu da će Boltonov „naslednik“ voditi „umereniju politiku prema Rusiji“.\nDonald Tramp i Džon Bolton/Foto: Gage Skidmore\nMarija Stojanović | Demostat | Beograd 25. Sep 2019 | U fokusu\nAmerički predsednik Donald Tramp stavio je u utorak tačku na višemesečnu dramu koja se odigravala delom iza kulisa vašingtonske politike, a delimično „pod reflektorima“ - smenio je Džona Boltona sa prestižne i značajne pozicije savetnika za nacionalnu bezbednost. Tramp, koji pokušava da ostvari velike spoljnopolitičke pobede, odluku o davanju „otkaza“ Boltonu, koga komentatori Vašington posta opisuju kao „ratobornog jastreba, duboko sumnjičavog u vezi sa većim delom predsednikove agende“, obznanio je putem Tvitera, napominjući da će već naredne sedmice biti poznato ko će preuzeti Boltonov dosadašnji resor.\nBela kuća je u međuvremenu saopštila da će Boltonov zamenik Čarls Kuperman biti vršilac dužnosti savetnika za nacionalnu bezbednost, a kao mogući „naslednici“ pominju se bivši šef njegovog kabineta Fred Flic, general u penziji Kit Kelog, savetnik potpredsednika SAD za nacionalnu bezbednost Džen Kin... Na „listi“ potencijalnih kandidata nalazi se, takođe, general u penziji Dag Mekgregor, koji smatra da Sjedinjene Države ne treba više da glume „svetskog policajca“. U skladu sa time on zagovara okončanje globalnih američkih misija, ističući da „ne treba koristiti vojnu silu za nametanje rešenja koje drugi narodi ne žele“. Po navedenim gledištima Mekgregor je blizak Trampu, koji želi da se vojnici SAD „vrate kući“ iz Avganistana i Sirije, da se okončaju tenzije na Korejskom poluostrvo i smanji vojno prisustvo Amerike u Južnoj Koreji.\nKao neposredan povod za smenu Boltona navodi se njegovo protivljenje želji Trampa da primi lidere talibana u Kemp Dejvidu, a neimenovani izvori iz Trampovog okruženja izjavili su za CNN da je Bolton zvaničnike Bele kuće „iritirao svojom taktikom, manirima i odvažnim nastupima“. U sličnom stilu, Vašington post navodi da je Tramp često ismevao Boltona kao „ratobornog“ i da je ponekad imao običaj da pokazuje imena država šaleći se kako bi Bolton želeo da ih osvoji, te da je smenjeni zvaničnik poznat po „konzervatizmu i težak za saradnju“, ali je, istovremeno, „britkog uma i veoma načitan“. Pojedine diplomate nezvanično za Demostat ocenjuju da „Bolton nije političar, već ideolog, i kao takav dosledan je svojoj ideologiji, pa ljudi poput njega ne mogu da opstanu na političkoj sceni“.\nBolton, koji je široj javnosti u Srbiji postao poznat prošle godine, kada je u kontekstu rešavanja kosovskog pitanja izjavio da SAD ne isključuju mogućnost „teritorijalnih korekcija“ nije odobravao niz Trampovih poteza. Između ostalog, nisu mu se dopadali predsednikovi učestali susreti sa severnokorejskim liderom Kim Džong Unom, kao ni Trampov apel da se Rusija pridruži G7, grupi vodećih ekonomija. Kako za Demostat nezvanično objašnjavaju predstavnici diplomatskih krugova sa Zapada, „stiče se utisak da je Tramp odlučio da bi novi hladni rat bio kontraproduktivan“. Prema njihovom mišljenju, „umesto da forsira Rusiju u saveze sa Kinom i Iranom, predsednik SAD želi da se Rusi pridruže američkoj koaliciji protiv Kine i Irana“.\nFoto: Dan Scavino [Public domain], via Wikimedia Commons\nDiplomate preciziraju da Tramp „verovatno doživljava Kinu i Iran“ kao najveće pretnje za Ameriku, pa mu je potrebna pomoć Rusije da im se suprotstavi. Takav scenario podrazumevao bi da u određenom trenutku bude postignut dogovor Vašingtona i Moskve, kojim bi se uvažila ruska sfera uticaja u istočnoj Evropi i smanjilo njihovo geostrateško nadmetanje na Balkanu. S druge strane, Džon Bolton bio je jedan od predstavnika administracije koji se oštro protivio „davanju maslinove grančice“ Kremlju. Vest o Boltonovoj smeni dočekana je u Moskvi sa „opreznim optimizmom“. Ruski mediji preneli su izjavu Dmitrija Novikova, člana Spoljnopolitičkog odbora Dume, koji je potez Trampa nazvao „pozitivnom vešću“, izražavajući nadu da će Boltonov „naslednik“ voditi „umereniju politiku prema Rusiji“.\nU diplomatskim krugovima se ocenjuje da bi potencijalni zaokret u „kursu“ Vašingtona prema Moskvi značio i promenu strategije kada je reč o „rasplitanju kosovskog čvora“. Kako se objašnjava, „glavni razlog pojačanog angažovanja Amerike za rešavanje statusa Kosova proteklih meseci bio je izbacivanje Rusije iz Srbije, a sada to možda više nije prioritet“.\nZagovornik podele Kosova\nDžon Bolton je bio deo adminstracije još u vreme predsednikovanja Ronalda Regana, a visoke funkcije obavljao je tokom mandata oba Buša. Između ostalog, od avgusta 2005. do decembra 2006. bio je američki ambasador u Ujedinjenim nacijama, iako nikada nije štedeo kritike na račun UN. Pre deceniju je govorio da će „sasvim sigurno doći do podele Kosova, pošto će oblasti većinski naseljene Srbima biti orijentisane ka Srbiji i nastojaće da se otcepe na neki način“.


Press Online :: Izložbe :: Otvorena izložba "Star(t)leta" Mladena Đurovića\nOtvorena izložba "Star(t)leta" Mladena Đurovića\nIzložba slika "Star(t)leta" akademskog slikara Mladena Đurovića otvorena je u Muzeju vazduhoplovstva na Aerodromu Nikola Tesla u Beogradu.\nBEOGRAD - Izložba slika "Star(t)leta" akademskog slikara Mladena Đurovića otvorena je u Muzeju vazduhoplovstva na Aerodromu Nikola Tesla u Beogradu.\nKako navode iz agencije Moderator, sinoćnjem otvaranju prisustvovale su zvanice iz oblasti umetnosti, dizajna, arhitekture i javnog života koje su imale priliku da uživaju u neobičnom spoju umetnosti i avijacije.\nAutor je izrazio zadovoljstvo što su uspeli da realizuju izložbu u vremenu kada umetnost nema vrednost kao ranije.\n"U vremenu kada je virtuelni svet počeo da dominira, odlučio sam da beogradskoj publici pružim jedno potpuno novo i neponovljivo iskustvo. Cilj mi je da ovom izložbom slika, ženi kao idealu lepote vratim vrednost koju je možda počela da gubi degradradirajući se učešćem u raznim negativnim rijaliti programima", navodi Đurović.


Posle Bakirove izjave da su Srbi loš narod, stigle prve reakcije iz Rusije - Moskva grmi! - alo.rs\nAUTOR: Tanjug/M.S. DATUM I VREME: 25.01.2021. 15:31\n"Uzimajući u obzir uticaj političkih lidera u BiH na formiranje javnog mišljenja, pozivamo sve da se suzdrže, čak i u žaru polemike, od iznošenja mišljenja koja mogu dobiti dvosmislenu interpretaciju", rečeno je za Srnu iz Ambasade RF.\nTo je, kazali su, posebno važno u stresnim uslovima izazvanim pandemijom virusa korona.\nLider SDA Izetbegović izjavio je da su "Srbi loš narod", a nedavno je i njegova stranačka koleginica, ministar inostranih poslova u Savetu ministara BiH Bisera Turković uporedila srpskog člana i predsedavajućeg Predsedništva BiH Milorada Dodika sa Adolfom Hitlerom, a Srbe sa nacistima.\nMisija OEBS-a u BiH smatra da svrsishodan napredak BiH ugrožava uvredljiva retorika, poput tvrdnje lidera SDA da je srpski narod loš, kao i druge nedavne izjave zvaničnika, kao i neodgovorno delovanje.\n"Misija OEBS-a u BiH poziva na nultu toleranciju prema negativnoj retorici, političkoj manipulaciji, govoru mržnje i provokacijama i u javnoj i u privatnoj sferi u BiH", rečeno je u izjavi za Srnu iz OEBS-a.\nMisija OEBS-a smatra da građani BiH zaslužuju lidere koji su iznad toga da manipulišu osetljivim pitanjima radi ostvarivanja političke koristi i koji su predani radu u najboljem interesu građana, uključujući ostvarivanje svrsishodnog napretka i reformi, između ostalog, u oblastima obrazovanja, izbora, vladavine prava i borbe protiv korupcije.\nTOPLJENJE LEDA SE STRAVIĆNO UBRZALO Povećava se nivo mora, a temperatura vazduha raste\nVioleta Milićević iz Kruševca poslednji put viđena 20. januara i od tada joj se gubi trag! Porodica moli za svaku informaciju!\nHitna pomoć dobila poziv sa Palilule! Žena odmah prebačena u Urgentni centar\nGrupa mladića napala medicinare na protestu


Erste Grupa uključena u Blumbergov Indeks rodne ravnopravnosti - Sve o novcu\nHome\tVesti\tErste Grupa uključena u Blumbergov Indeks rodne ravnopravnosti\nErste Group Bank AG („Erste Grupa”) objavila je da se nalazi među 325 kompanija iz 50 privrednih delatnosti iz 42 zemlje i regiona širom sveta koje su uključene u Blumbergov Indeks rodne ravnopravnosti (GEI) za 2020. godinu. Kompanije dolaze iz različitih delatnosti, uključujući automobilsku industriju, bankarstvo, usluge za potrošače, inženjering i građevinarstvo i maloprodaju. Objavljivanjem podataka o rodu na osnovu okvira Indeksa GEI, firme uključene u GEI za 2020. godinu omogućile su sveobuhvatan uvid u svoje investicije u rodnu ravnopravnost na radnom mestu i u zajednicama u kojima posluju. Erste Grupa je uključena u ovogodišnji indeks zato što je ocenjena na nivou ili iznad globalnog limita koji je definisao Blumberg i koji je odraz visokog nivoa objavljivanja informacija i ukupnog učinka u pet oblasti koje pokriva okvir.\n„Ukupno 325 kompanija koje su uključene u Indeks GEI za 2020. godinu pokazalo je posvećenost transparentnosti i liderstvo u izveštavanju o rodnim podacima,“ rekao je Piter T. Grauer (Peter T. Grauer), predsednik kompanije Blumberg. „Objavljivanje statističkih podataka i praksi kompanije predstavlja važan prvi korak u globalnoj podršci rodnoj ravnopravnosti.“


Saobraćajna umesto potvrde - Smedia\n06.06.2018 | 23:02\nDOSAD nije potvrđeno da je ijedan naš vozač vraćen s granica Mađarske i Crne Gore zbog problema s potvrdama o produženju saobraćajne dozvole, a svi koji strepe da bi to moglo da im se desi sada imaju mogućnost da to i izbegnu. Za 1.314 dinara mogu da dobiju saobraćajnu dozvolu koja će važiti naredne dve godine, odnosno devet godina od dana prve registracije vozila. Potvrde o produženom važenju saobraćajne dozvole s kojima putuje na hiljade građana su potpuno besplatne i važe takođe još dve godine.\nVažnost vozačkih tablica, sa sedam, produžena je na devet godina, a izdavanje novih tablica prema Pravilniku o registraciji je počelo 2011. godine. Da vozači ne bi morali da podnose zahteve za nove saobraćajne dozvole,...


Od 1984. pogađao rezultate izbora: Profesor predviđa opoziv Trampa\nI. Đ. 22. aprila 2017. 20:14\nProfesor istorije na Američkom univerzitetu u Vašingtonu Alen Lihtman tačno je predvideo rezultate svih američkih izbora još od 1984. godine, pa tako i pobedu Donalda Trampa na izborima za predsednika SAD, a sada u svojoj novoj knjizi predviđa Trampov opoziv u Kongresu.\nU delu pod naslovom „Argumenti za opoziv“ („The Case for Impeaćment“), Lihtman kaže da će Republikanci nakon toga za novog šefa Bele kuće odabrati aktuelnog potpredsednika Majka Pensa kojeg znaju i veruju mu.\nProfesor smatra da Tramp preti institucijama i tradicijama Amerike i dodaje da je „jasno zašto bi republikanski Kongres mogao da odbaci predsednika svoje stranke“.\nPrema Lihtmanu, do opoziva Trampa moglo bi da dođe usled optužbi za izdaju zbog kontaktiranja sa Rusijom kao i zloupotrebe vlasti. On je u izjavi za „Politiko“ koju prenosi britanski „Indipendent“ podsetio i da je državni tužilac SAD Džef Sešns ranije rekao da predsednik može da bude optužen za prekršaje počinjene pre nego što je preuzeo dužnost.\nKroz najnoviju knjigu Lihtman kritikuje Trampa, podsećajući na protivljenje američkog predsednika Pariskom sporazumu o klimatskim promenama, a podsetio je takođe i na njegovu zabranu migracije, prenosi zagrebački“Večernji list“.


Ubisoft gasi svoje free to play igre - PLAY!\nUbisoft gasi svoje free to play igre\nUbisoftov izlet u free to play vode nije bio najuspešniji jer uskoro gase podršku za čak četiri free to play igre. Iz studija navode da igre nisu postigle uspeh kom su se nadali i su morali da donesu odluku da ugase igre i prebace fokus i resurse na druge projekte.\nTako će 25. oktobra biti ugašena igra The Mighty Quest For Epic Loot, 31. oktobra će biti ugašene kartična igra Might & Magic: Duel of the champions i strategija Tom Clancy’s EndWar Online, a 1. novembra se gasi Tom Clancy’s Ghost Recon Phantoms. U svim pomenutim igrama je ugašena mogućnost korišćenja pravog novca za kupovine i developeri savetuju igračima da potroše sve ingame resurse pre gašenja jer povraćaji novca neće biti mogući.\nPored ovih igara, veliki broj Ubisoft naslova će od 24. septembra biti bez multiplayera:\nSem online funkcija u pomenutim igrama očekuje se gašenje i zvaničnih foruma, sajtova i kanala na društvenim mrežama do kraja tekuće godine.\nRelated Items:free-to-play, Ghost Recon Phantoms, Might & Magic Duel of Champions, The Mighty Quest For Epic Loot, Ubisoft


VELIKA OPASNOST ZA LUKAŠENKA: EU ima novi kontroverzni predlog za Belorusiju! - Preokret\nVELIKA OPASNOST ZA LUKAŠENKA: EU ima novi kontroverzni predlog za Belorusiju!\n“Takav samit trebalo bi da se održi bez odlaganja pod vođstvom EU. Кao EPP grupa, već smo pokušali da organizujemo misiju posredovanja na visokom nivou u zemlji kako bismo istražili sve moguće načine za zaustavljanje nasilja, oslobodili političke zatvorenike i pomogli u stvaranju uslova za politički dijalog u zemlji. Nažalost, inicijativa je blokirana”, kaže potpredsednica EPP, Sandra Кalniete.\nКalniete je naglasila potrebu za daljim jačanjem odgovora EU na „zločine koje je počinio Lukašenkov režim u Minsku“.\n“Pozivamo na uspostavljanje međunarodnog suda za krivično gonjenje Aleksandra Lukašenka i njegovih poslušnika koji su ratovali protiv Belorusa. Pozivamo na suspenziju beloruskih reprezentacija sa evropskih i svetskih prvenstava, kao i sa olimpijskih igara. Pozivamo na proširenje trenutnih sankcija EU na sve one koji su povezani sa državnom represijom, uključujući one koji je podržavaju i pružaju režimu ekonomsku podršku i pomoć”, navodi se u saopštenju EPP.\nVESLI KLARK: Da je Milošević prihvatio Rambuje, NATO ne bi reagovao!\nIzvor: Inter Magazin\nFoto: Printscreen YouTube / Global News


Sporazum za rast i zapošljavanje – Sajam obrazovanja i zapošljavanja u Banja Luci\nKancelarija specijalnog predstavnika EU u BiH (EUSR) i Norveška ambasada u BiH organizuju “Sajam obrazovanja i zapošljavanja: naučite – istražite – povežite se” koji će se održati 20. marta u sportskoj dvorani “Borik” u Banja Luci. Sajam će obezbijediti mogućnosti za autsajdere u privredi; nezaposlene mlade i manjinske grupe iz cijele zemlje da se uključe u direktne razgovore s preduzećima i potencijalnim poslodavcima, kao i da se upoznaju s mogućnostima zapošljavanja i obrazovanja u BiH i inostranstvu. Istovremeno, to će predstavljati priliku za preduzeća i institucije da predstave svoj rad, da se razmjenjuju informacije, da razvijaju mreže i privuku pažnju potencijalnih zaposlenih i sagovornika. Pored toga, učesnici će dobiti priliku da saznaju više o Evropskoj Uniji i njenom angažmanu u BiH.\nSajam je nastavak aktivnosti koje organizuju EUSR i Norveška ambasada u okviru Sporazuma za rast i zapošljavanje. Prvi Sajam obrazovanja i zapošljavanja je održan u novembru 2014. godine u Zenici, gdje su postignuti izvanredni rezultati – preko 8000 posjetilaca iz cijele zemlje, a 863 osobe su zaposlene putem aktivnosti koje su upriličene tokom i nakon sajma.\nSajam će učesnicima omogućiti da nauče kako identifikovati i razviti sopstvene talente, istraže neke mogućnosti koje su već dostupne i počnu uspostavljati mreže koje im mogu biti od koristi u budućnosti.\nUz podršku partnera iz Banja Luke, Sajam će predstaviti 1000 radnih mjesta i ugostiti predavače sa najaktuelnijim temama iz oblasti zapošljavanja.\nSajam u Banja Luci će predstaviti brojne novine:\n• biće upriličeno testiranje za određena radna mjesta i profesije,\n• uradiće se job matching na licu mjesta,\n• organizovaće se „CV klinika“, „Vruća stolica“, „Brendiraj se“, „Photo Corner“, „Intervjui uživo, „Pronađi se“ (profesionalna orijentacija),\n• nakon sajma razviće se online aplikacija koja će mapirati potrebe i prilike obrazovanja i zapošljavanja, provođenje mjera aktivne politike zapošljavanja, profesionalne orijentacije, obuke i prekvalifikacije, te praćenje i ažuriranje podataka o nezaposlenim i onima koje smo zaposlili.\nUkoliko želite da prisustvujete Sajmu i vidite koje poslovne ili obrazovne ponude su već dostupne za vas, ili ako biste htjeli biti regrutovani kao novi talenat, molimo Vas da popunite prijavu i dostavite je na adresu ena.krkalic@boram.ba ili maja.todorovic@icbl.ba koja će, također, biti vaša kontakt adresa za sva administrativna i logistička pitanja (telefon: 033/725-834 i 051/340-619).\nNapominjemo da je nezaposlenima i studentima obezbjeđen prevoz i hrana!